title: 2013/158/ES: Padomes Lēmums ( 2013. gada 7. marts ), ar ko nosaka piemērošanas dienu Eiropas Parlamenta un Padomes Regulai (EK) Nr. 1987/2006 par otrās paaudzes Šengenas Informācijas sistēmas ( SIS II ) izveidi, darbību un izmantošanu

text:
               27.3.2013

               LV

               Eiropas Savienības Oficiālais Vēstnesis

               L 87/10

         PADOMES LĒMUMS
   (2013. gada 7. marts),
   ar ko nosaka piemērošanas dienu Eiropas Parlamenta un Padomes Regulai (EK) Nr. 1987/2006 par otrās paaudzes Šengenas Informācijas sistēmas (SIS II) izveidi, darbību un izmantošanu
   (2013/158/ES)
   EIROPAS SAVIENĪBAS PADOME,
   ņemot vērā Eiropas Parlamenta un Padomes Regulu (EK) Nr. 1987/2006 (2006. gada 20. decembris) par otrās paaudzes Šengenas Informācijas sistēmas (SIS II) izveidi, darbību un izmantošanu (1) un jo īpaši tās 55. panta 3. punktu,
   tā kā:

               (1)

               Regulas (EK) Nr. 1987/2006 55. panta 3. punktā ir noteikts, ka dalībvalstīm, kas piedalās SIS 1+, regulu piemēro no dienas, ko nosaka Padome ar to Padomes locekļu vienprātīgu lēmumu, kuri pārstāv to dalībvalstu valdības, kas piedalās SIS 1+.

               (2)

               Saskaņā ar 11. panta 3. punktu Padomes Regulā (ES) Nr. 1273/2012 (2012. gada 20. decembris) par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II) (2) pāreja uz SIS II sāksies dienā, ko nosaka Padome, rīkojoties saskaņā ar Regulas (EK) Nr. 1987/2006 55. panta 2. punktu.

               (3)

               Saskaņā ar Regulas (EK) Nr. 1987/2006 55. panta 3. punkta a) apakšpunktu Komisija ir pieņēmusi vajadzīgos īstenošanas pasākumus, proti, Komisijas Īstenošanas lēmumu 2013/115/ES (3), ar kuru pieņem SIRENE rokasgrāmatu un citus īstenošanas pasākumus otrās paaudzes Šengenas Informācijas sistēmai (SIS II), un Komisijas Lēmumu 2010/261/ES (2010. gada 4. maijs) par drošības plānu Centrālajai SIS II un sakaru infrastruktūrai (4).

               (4)

               Saskaņā ar Regulas (EK) Nr. 1987/2006 55. panta 3. punkta b) apakšpunktu visas dalībvalstis, kas pilnībā piedalās SIS 1+, ir Komisijai paziņojušas, ka tās veikušas tehniskos un juridiskos pasākumus, kas vajadzīgi SIS II datu apstrādei un papildinformācijas apmaiņai.

               (5)

               Saskaņā ar Regulas (EK) Nr. 1987/2006 55. panta 3. punkta c) apakšpunktu Komisija ir paziņojusi, ka sekmīgi pabeigta visaptveroša SIS II pārbaude, ko Komisija veica kopā ar dalībvalstīm. Attiecīgās Padomes sagatavošanas struktūras 2013. gada 6. februārī apstiprināja iesniegtos pārbaudes rezultātus un apliecināja, ka SIS II darbības līmenis ir vismaz līdzvērtīgs SIS 1+ panāktajam darbības līmenim.

               (6)

               Saskaņā ar Regulas (EK) Nr. 1987/2006 55. panta 3. punkta d) apakšpunktu Komisija ir veikusi vajadzīgos tehniskos pasākumus, lai Centrālo SIS II varētu pieslēgt attiecīgo dalībvalstu N.SIS II.

               (7)

               Saskaņā ar Regulas (ES) Nr. 1273/2012 9. panta 1. punktu un 5. punktu dalībvalstis, kas piedalās SIS 1+, ir sekmīgi veikušas SIRENE darbības testus un 2013. gada 15. februārī attiecīgā Padomes sagatavošanas struktūra ir apstiprinājusi to rezultātus.

               (8)

               Tātad nosacījumi, kas paredzēti Regulas (EK) Nr. 1987/2006 55. panta 3. punktā, ir izpildīti, un Padomei ir jānosaka diena, no kuras SIS II piemēro dalībvalstīm, kas piedalās SIS 1+.

               (9)

               Ņemot vērā to, ka SIS II darbības sākšanas diena ir jānosaka pēc iespējas ātrāk, šim lēmumam būtu jāstājas spēkā dienā, kad tas publicēts Eiropas Savienības Oficiālajā Vēstnesī.

               (10)

               Attiecībā uz Islandi un Norvēģiju šis lēmums papildina Šengenas acquis noteikumus tā nolīguma izpratnē, kurš noslēgts starp Eiropas Savienības Padomi un Islandes Republiku, un Norvēģijas Karalisti par to asociēšanu Šengenas acquis īstenošanā, piemērošanā un pilnveidošanā (5), tajā jomā, kas minēta 1. panta G punktā Padomes Lēmumā 1999/437/EK (6) par dažiem pasākumiem, lai piemērotu minēto nolīgumu.

               (11)

               Attiecībā uz Šveici šis lēmums papildina Šengenas acquis noteikumus tā nolīguma izpratnē, kurš noslēgts starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (7), tajā jomā, kas minēta Lēmuma 1999/437/EK 1. panta G punktā saistībā ar 3. pantu Padomes Lēmumā 2008/146/EK (8).

               (12)

               Attiecībā uz Lihtenšteinu šis lēmums papildina Šengenas acquis noteikumus tā protokola izpratnē, kurš parakstīts starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (9), tajā jomā, kas minēta Lēmuma 1999/437/EK 1. panta G punktā saistībā ar 3. pantu Padomes Lēmumā 2011/350/ES (10).

               (13)

               Saskaņā ar 1. un 2. pantu Protokolā par Dānijas nostāju (Nr. 22), kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, šis lēmums tai nav saistošs un nav jāpiemēro. Tā kā šis lēmums attīsta Šengenas acquis, saskaņā ar minētā protokola 4. pantu Dānija sešos mēnešos pēc tam, kad Padome ir pieņēmusi lēmumu par šo lēmumu, izlemj, vai tā transponēs to savos valsts tiesību aktos.

               (14)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (11); tādēļ Apvienotā Karaliste nepiedalās šā lēmuma pieņemšanā un šis lēmums tai nav saistošs un nav jāpiemēro.

               (15)

               Šis lēmums to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (12); tādēļ Īrija nepiedalās šī lēmuma pieņemšanā un šis lēmums tai nav saistošs un nav jāpiemēro.

               (16)

               Šis lēmums neskar kārtību, kādā Apvienotā Karaliste un Īrija daļēji piedalās Šengenas acquis, kā attiecīgi noteikts Lēmumā 2002/192/EK un Lēmumā 2000/365/EK.

               (17)

               Attiecībā uz Kipru šis lēmums ir akts, kas attīsta Šengenas acquis vai kā citādi saistīts ar to 2003. gada Pievienošanās akta 3. panta 2. punkta nozīmē,

         IR PIEŅĒMUSI ŠO LĒMUMU.
   1. pants
   Dalībvalstīm, kas piedalās SIS 1+, Regulu (EK) Nr. 1987/2006 piemēro no 2013. gada 9. aprīļa.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2013. gada 7. martā

            Padomes vārdā –

            priekšsēdētājs

         A. SHATTER

      (1)  OV L 381, 28.12.2006., 4. lpp.

      (2)  OV L 359, 29.12.2012., 32. lpp.

      (3)  OV L 71, 14.3.2013., 1. lpp.

      (4)  OV L 112, 5.5.2010., 31. lpp.

      (5)  OV L 176, 10.7.1999., 36. lpp.

      (6)  OV L 176, 10.7.1999., 31. lpp.

      (7)  OV L 53, 27.2.2008., 52. lpp.

      (8)  OV L 53, 27.2.2008., 1. lpp.

      (9)  OV L 160, 18.6.2011., 21. lpp.

      (10)  OV L 160, 18.6.2011., 19. lpp.

      (11)  OV L 131, 1.6.2000., 43. lpp.

      (12)  OV L 64, 7.3.2002., 20. lpp.


title: Padomes Lēmums ( 2012 gada 19. marts ) par Kopienas Augu šķirņu biroja priekšsēdētāja vietnieka amata pilnvaru termiņa pagarināšanu

text:
               21.3.2012

               LV

               Eiropas Savienības Oficiālais Vēstnesis

               C 82/6

         PADOMES LĒMUMS
   (2012 gada 19. marts)
   par Kopienas Augu šķirņu biroja priekšsēdētāja vietnieka amata pilnvaru termiņa pagarināšanu
   2012/C 82/03
   EIROPAS SAVIENĪBAS PADOME,
   ņemot vērā Padomes Regulu (EK) Nr. 2100/94 (1994. gada 27. jūlijs) par Kopienas augu šķirņu aizsardzību (1) un jo īpaši tās 43. panta 3. punktu,
   tā kā:

               (1)

               Padome ar 2007. gada 22. februāra lēmumu (2) iecēla Carlos PEREIRA GODINHO kungu Kopienas Augu šķirņu biroja priekšsēdētāja vietnieka amatā.

               (2)

               Iepriekš saņēmusi Administratīvās padomes un biroja priekšsēdētāja atzinumus, Komisijas 2012. gada 26. janvārī ierosināja pagarināt Carlos PEREIRA GODINHO kunga amata pilnvaru termiņu,

         IR PIEŅĒMUSI ŠO LĒMUMU.
   1. pants
   Ar šo Kopienas Augu šķirņu biroja (“birojs”) priekšsēdētāja vietnieka Carlos PEREIRA GODINHO kunga amata pilnvaru termiņu no 2012. gada 1. aprīļa pagarina uz pieciem gadiem.
   2. pants
   Biroja Administratīvās padomes priekšsēdētājs tiek pilnvarots parakstīt darba līgumu ar Carlos PEREIRA GODINHO kungu.
   3. pants
   Šis lēmums stājas spēkā tā pieņemšanas dienā.

      Briselē, 2012. gada 19. martā

            Padomes vārdā –

            priekšsēdētāja

         M. GJERSKOV

      (1)  OV L 227, 1.9.1994., 1. lpp.

      (2)  OV L 78, 17.3.2007., 27. lpp.


title: Eiropas Parlamenta Lēmums (ES) 2016/1504 (2016. gada 28. aprīlis) par Eiropas Patvēruma atbalsta biroja 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/209

         EIROPAS PARLAMENTA LĒMUMS (ES) 2016/1504
   (2016. gada 28. aprīlis)
   par Eiropas Patvēruma atbalsta biroja 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Patvēruma atbalsta biroja 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Patvēruma atbalsta biroja 2014. finanšu gada pārskatiem ar Biroja atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Birojam par 2014. finanšu gada budžeta izpildi (05584/2016 – C8-0092/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 19. maija Regulu (ES) Nr. 439/2010, ar ko izveido Eiropas Patvēruma atbalsta biroju (4), un jo īpaši tās 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0133/2016),

               1.

               sniedz Eiropas Patvēruma atbalsta biroja izpilddirektoram apstiprinājumu par Biroja 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Patvēruma atbalsta biroja izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerāldirektors

         Klaus WELLE

      (1)  OV C 409, 9.12.2015., 102. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 132, 29.5.2010., 11. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Padomes Lēmums 2011/430/KĀDP ( 2011. gada 18. jūlijs ), ar ko atjaunina to personu, grupu un vienību sarakstu, kurām piemēro Kopējās nostājas 2001/931/KĀDP par konkrētu pasākumu īstenošanu cīņā pret terorismu 2., 3. un 4. pantu

text:
               19.7.2011

               LV

               Eiropas Savienības Oficiālais Vēstnesis

               L 188/47

         PADOMES LĒMUMS 2011/430/KĀDP
   (2011. gada 18. jūlijs),
   ar ko atjaunina to personu, grupu un vienību sarakstu, kurām piemēro Kopējās nostājas 2001/931/KĀDP par konkrētu pasākumu īstenošanu cīņā pret terorismu 2., 3. un 4. pantu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2001. gada 27. decembrī pieņēma Kopējo nostāju 2001/931/KĀDP par konkrētu pasākumu īstenošanu cīņā pret terorismu (1).

               (2)

               Padome 2010. gada 12. jūlijā ar Lēmumu 2010/386/KĀDP (2) atjaunināja to personu, grupu un vienību sarakstu, kurām piemēro Kopējās nostājas 2001/931/KĀDP 2., 3. un 4. pantu.

               (3)

               Padome 2011. gada 31. janvārī ar Lēmumu 2011/70/KĀDP (3) turpināja atjaunināt to personu, grupu un vienību sarakstu, kurām piemēro Kopējās nostājas 2001/931/KĀDP 2., 3. un 4. pantu, un atcēla Lēmumu 2010/386/KĀDP, izņemot, ciktāl tas attiecas uz grupu, kas norādīta minētā lēmuma pielikuma 2. daļas 25. ierakstā.

               (4)

               Saskaņā ar Kopējās nostājas 2001/931/KĀDP 1. panta 6. punktu ir pilnībā jāpārskata to personu, grupu un vienību saraksts, kurām piemēro Lēmumus 2010/386/KĀDP un 2011/70/KĀDP.

               (5)

               Šajā lēmumā ir iekļauts Padomes veiktā pārskata rezultāts.

               (6)

               Padome ir noteikusi, ka vairs nav iemesla atstāt dažas personas un grupas to personu, grupu un vienību sarakstā, kurām piemēro Kopējās nostājas 2001/931/KĀDP 2., 3. un 4. pantu.

               (7)

               Padome secināja, ka piecas personas, grupas un vienības, kuras uzskaitītas šā lēmuma pielikumā, ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē, ka attiecībā uz tām lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka tādēļ vajadzētu turpināt uz tām attiecināt īpašus ierobežojošus pasākumus, kas paredzēti minētajā kopējā nostājā.

               (8)

               Attiecīgi būtu jāatjaunina to personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu,

         IR PIEŅĒMUSI ŠO LĒMUMU.
   1. pants
   To personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu, ir sniegts šā lēmuma pielikumā.
   2. pants
   Ar šo atceļ Lēmumu 2010/386/KĀDP, ciktāl tas attiecas uz grupu, kas norādīta minētā lēmuma pielikuma 2. daļas 25. ierakstā, un Lēmumu 2011/70/KĀDP.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2011. gada 18. jūlijā

            Padomes vārdā –

            priekšsēdētāja

         C. ASHTON

      (1)  OV L 344, 28.12.2001., 93. lpp.

      (2)  OV L 178, 13.7.2010., 28. lpp.

      (3)  OV L 28, 2.2.2011., 57. lpp.

      PIELIKUMS

         Personu, grupu un vienību, kurām piemēro Kopējās nostājas 2001/931/KĀDP 2., 3. un 4. pantu, saraksts, kas minēts 1. pantā

      1.   PERSONAS

                  1.

                     ABOU, Rabah Naami (pazīstams arī kā Naami Hamza, Mihoubi Faycal, Fellah Ahmed, Dafri Rèmi Lahdi), dzimis 1.2.1966. Alžīrā (Alžīrija) – al-Takfir un al-Hijra loceklis

                  2.

                     ABOUD, Maisi (pazīstams arī kā Šveices Abderrahmane), dzimis 17.10.1964. Alžīrā (Alžīrija) – al-Takfir un al-Hijra loceklis

                  3.

                     AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis

                  4.

                     AL YACOUB, Ibrahim Salih Mohammed, dzimis 16.10.1966.Tarut (Saūda Arābija), Saūda Arābijas pilsonis

                  5.

                     ARIOUA, Kamel (pazīstams arī kā Lamine Kamel), dzimis 18.8.1969. Konstantīnā (Alžīrija) – al-Takfir un al-Hijra loceklis

                  6.

                     ASLI, Mohamed (pazīstams arī kā Dahmane Mohamed), dzimis 13.5.1975.Ain Taya (Alžīrija) – al-Takfir un al-Hijra loceklis

                  7.

                     ASLI, Rabah, dzimis 13.5.1975.Ain Taya (Alžīrija) – al-Takfir un al-Hijra loceklis

                  8.

                     BOUYERI, Mohammed (pazīstams arī kā Abu ZUBAIR, SOBIAR, Abu ZOUBAIR), dzimis 8.3.1978. Amsterdamā (Nīderlande) – Hofstadgroep loceklis

                  9.

                     DARIB, Noureddine (pazīstams arī kā Carreto, Zitoun Mourad), dzimis 1.2.1972. Alžīrijā – al-Takfir un al-Hijra loceklis

                  10.

                     DJABALI, Abderrahmane (pazīstams arī kā Touil), dzimis 1.6.1970. Alžīrijā – al-Takfir un al-Hijra loceklis

                  11.

                     EL FATMI, Nouredine (pazīstams arī kā Nouriddin EL FATMI, Nouriddine EL FATMI, Noureddine EL FATIMI, Abu AL KA'E KA'E, Abu QAE QAE, FOUAD, FZAD, Nabil EL FATMI, Ben MOHAMMED, Ben Mohand BEN LARBI, Ben Driss Muhand IBN LARBI, Abu TAHAR, EGGIE), dzimis 15.8.1982. Midarā (Maroka), pase (Marokas) Nr. N829139 – Hofstadgroep loceklis

                  12.

                     FAHAS, Sofiane Yacine, dzimis 10.9.1971. Alžīrā (Alžīrija) – al-Takfir un al-Hijra loceklis

                  13.

                     IZZ-AL-DIN, Hasan (pazīstams arī kā GARBAYA, Ahmed, SA-ID, SALWWAN, Samir), libānietis, dzimis 1963. gadā Libānā, Libānas pilsonis

                  14.

                     MOHAMMED, Khalid Shaikh (pazīstams arī kā ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), dzimis 14.4.1965. vai 1.3.1964. Pakistānā, pase Nr. 488555

                  15.

                     MOKTARI, Fateh (pazīstams arī kā Ferdi Omar), dzimis 26.12.1974. Huseindejā (Alžīrija) – al-Takfir un al-Hijra loceklis

                  16.

                     NOUARA, Farid, dzimis 25.11.1973. Alžīrā (Alžīrija) – al-Takfir un al-Hijra loceklis

                  17.

                     RESSOUS, Hoari (pazīstams arī kā Hallasa Farid), dzimis 11.9.1968. Alžīrā (Alžīrija) – al-Takfir un al-Hijra loceklis

                  18.

                     SEDKAOUI, Noureddine (pazīstams arī kā Nounou), dzimis 23.6.1963. Alžīrā (Alžīrija) – al-Takfir un al-Hijra loceklis

                  19.

                     SELMANI, Abdelghani (pazīstams arī kā Gano), dzimis 14.6.1974. Alžīrā (Alžīrija) – al-Takfir un al-Hijra loceklis

                  20.

                     SENOUCI, Sofiane, dzimis 15.4.1971. Huseindejā (Alžīrija) – al-Takfir un al-Hijra loceklis

                  21.

                     TINGUALI, Mohammed (pazīstams arī kā Mouh di Kouba), dzimis 21.4.1964. Blidā (Alžīrija) – al-Takfir un al-Hijra loceklis

                  22.

                     WALTERS, Jason Theodore James (pazīstams arī kā Abdullah, David), dzimis 6.3.1985. Amersfortā (Nīderlande), pase (Nīderlandes) Nr. NE8146378 – Hofstadgroep loceklis

            2.   GRUPAS UN VIENĪBAS

                  1.

                     Abu Nidal organizācija – ANO (pazīstama arī kā Fatah Revolucionārā padome, Arābu revolucionārās brigādes, "Melnais septembris", Musulmaņu sociālistu revolucionārā organizācija)

                  2.

                     Al-Aqsa mocekļu brigāde

                  3.

                  Al-Aqsa e.V.

                  4.

                     Al-Takfir un Al-Hijra

                  5.

                  Babbar Khalsa

                  6.

                  Filipīnu Komunistiskā partija, tostarp Jaunā tautas armija – NPA, Filipīnas

                  7.

                     Gama'a al-Islamiyya (pazīstama arī kā Al-Gama'a al-Islamiyya (Islāma grupa – IG)

                  8.

                     İslami Büyük Doğu Akıncılar Cephesi – IBDA-C (Lielā islāma austrumu cīnītāju fronte)

                  9.

                     Hamas, tostarp Hamas-Izz al-Din al-Qassem

                  10.

                     Hizbul Mujahideen – HM

                  11.

                  Hofstadgroep

                  12.

                  Holy Land Foundation for Relief and Development

                  13.

                  International Sikh Youth Federation – ISYF

                  14.

                     Khalistan Zindabad Force – KZF

                  15.

                     Kurdistan Workers' Party – PKK (pazīstama arī kā KADEK, KONGRA-GEL)

                  16.

                     Liberation Tigers of Tamil Eelam – LTTE

                  17.

                     Ejército de Liberación Nacional (Nacionālā atbrīvošanās armija)

                  18.

                  Palestīniešu islāma Jihad – PIJ

                  19.

                  Palestīnas atbrīvošanas tautas fronte – PFLP

                  20.

                  Palestīnas atbrīvošanas tautas fronte – virsvadība (pazīstama arī kā PFLP – virsvadība)

                  21.

                     Fuerzas armadas revolucionarias de Colombia – FARC (Kolumbijas revolucionārie armijas spēki)

                  22.

                     Devrimci Halk Kurtuluș Partisi-Cephesi – DHKP/C (pazīstama arī kā Devrimci Sol ("Revolucionāri kreisie"), Dev Sol) (Revolucionārā tautas atbrīvošanās armija/fronte/partija)

                  23.

                     Sendero Luminoso – SL ("Mirdzošā taka")

                  24.

                     Stichting Al Aqsa (pazīstama arī kā Stichting Al Aqsa Nederland, Al Aqsa Nederland)

                  25.

                     Teyrbazen Azadiya Kurdistan – TAK (pazīstama arī kā Kurdistan Freedom Falcons, Kurdistan Freedom Hawks)


title: 2010/123/: Komisijas Lēmums ( 2010. gada 25. februāris ), ar ko pielāgo korekcijas koeficientus, kurus no 2009. gada 1. februāra , 2009. gada 1. marta , 2009. gada 1. aprīļa , 2009. gada 1. maija un 2009. gada 1. jūnija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam

text:
               26.2.2010

               LV

               Eiropas Savienības Oficiālais Vēstnesis

               L 49/34

         KOMISIJAS LĒMUMS
   (2010. gada 25. februāris),
   ar ko pielāgo korekcijas koeficientus, kurus no 2009. gada 1. februāra, 2009. gada 1. marta, 2009. gada 1. aprīļa, 2009. gada 1. maija un 2009. gada 1. jūnija piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku atalgojumam
   (2010/123/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Kopienu Civildienesta noteikumus un Kopienu pārējo darbinieku nodarbināšanas kārtību, kas noteikti ar Regulu (EEK, Euratom, EOTK) Nr. 259/68 (1), un jo īpaši tās X pielikuma 13. panta otro daļu,
   tā kā:

               (1)

               Piemērojot Civildienesta noteikumu X pielikuma 13. panta pirmo daļu, Padomes Regulā (EK) Nr. 613/2009 (2) no 2008. gada 1. jūlija ir noteikti korekcijas koeficienti atalgojumam, ko izmaksā darba vietas valsts valūtā Eiropas Kopienu ierēdņiem, pagaidu darbiniekiem un līgumdarbiniekiem, kuri strādā trešās valstīs.

               (2)

               Saskaņā ar Civildienesta noteikumu X pielikuma 13. panta otro daļu no 2009. gada 1. februāra, 2009. gada 1. marta, 2009. gada 1. aprīļa, 2009. gada 1. maija un 2009. gada 1. jūnija ir jāpielāgo daži korekcijas koeficienti tiem gadījumiem, kuros, pēc Komisijas rīcībā esošajiem statistikas datiem, dzīves dārdzība, ko aprēķina pēc attiecīga korekcijas koeficienta un valūtas maiņas kursa, dažās trešās valstīs ir izrādījusies par 5 % augstāka nekā iepriekšējā koeficientu noteikšanas reizē,

         IR PIEŅĒMUSI ŠO LĒMUMU.
   1. pants
   Korekcijas koeficienti, ko piemēro trešās valstīs strādājošu Eiropas Kopienu ierēdņu, pagaidu darbinieku un līgumdarbinieku darba vietas valsts valūtā izmaksātam atalgojumam, tiek pielāgoti dažām valstīm, kā tas norādīts pielikumā. Pielikumā iekļautas tabulas pieciem mēnešiem, kurās precizēts, uz kurām valstīm pielāgojums attiecas un kādi ir piemērošanas datumi katrai valstij (2009. gada 1. februāris, 2009. gada 1. marts, 2009. gada 1. aprīlis, 2009. gada 1. maijs un 2009. gada 1. jūnijs).
   Atalgojuma aprēķināšanā izmantoto valūtas maiņas kursu nosaka saskaņā ar Finanšu regulas īstenošanas kārtību, un tas atbilst maiņas kursiem, kas ir spēkā pirmajā daļā minētajos datumos.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2010. gada 25. februārī

            Komisijas vārdā, priekšsēdētāja vārdā –

            priekšsēdētāja vietniece

         Catherine ASHTON

      (1)  OV L 56, 4.3.1968., 1. lpp.

      (2)  OV L 181, 14.7.2009., 1. lpp.

      PIELIKUMS

         2009. GADA FEBRUĀRIS

                  Darba vieta

                  Ekonomiskās paritātes, 2009. gada februāris

                  Valūtas maiņas kurss, 2009. gada februāris (1)

                  Korekcijas koeficienti, 2009. gada februāris (2)

                  Azerbaidžāna (3)

                  0,9962

                  1,0578

                  94,2

                  Baltkrievija (4)

                  2 192

                  3 495,42

                  62,7

                  Čīle

                  478,2

                  810,48

                  59,0

                  Ķīna

                  8,502

                  8,9653

                  94,8

                  Kolumbija

                  2 300

                  2 990,32

                  76,9

                  Indija

                  35,8

                  64,075

                  55,9

                  Indonēzija (Džakarta)

                  10 540

                  14 913,8

                  70,7

                  Kazahstāna (Almati) (3)

                  150,2

                  161,79

                  92,8

                  Kenija

                  78,23

                  103,009

                  75,9

                  Lesoto

                  6,198

                  12,9979

                  47,7

                  Libērija

                  84,28

                  84,6997

                  99,5

                  Pakistāna

                  48,48

                  101,889

                  47,6

                  Sjerraleone

                  3 356

                  3 998,59

                  83,9

                  Trinidāda un Tobāgo

                  6,291

                  8,10395

                  77,6

                  Zambija (3)

                  3 331

                  6 548,29

                  50,9

         2009. GADA MARTS

                  Darba vieta

                  Ekonomiskās paritātes, 2009. gada marts

                  Valūtas maiņas kurss, 2009. gada marts (5)

                  Korekcijas koeficienti, 2009. gada marts (6)

                  Horvātija (7)

                  7,21

                  7,386

                  97,6

                  ASV (Ņujorka)

                  1,367

                  1,2782

                  106,9

                  Etiopija

                  12,93

                  14,289

                  90,5

                  Kazahstāna (Astana)

                  140,3

                  191,460

                  73,3

                  Papua-Jaungvineja (7)

                  3,265

                  3,47947

                  93,8

                  Sīrija

                  50,24

                  60,97

                  82,4

                  Venecuēla (8)

                  2,496

                  2,74813

                  90,8

         2009. GADA APRĪLIS

                  Darba vieta

                  Ekonomiskās paritātes, 2009. gada aprīlis

                  Valūtas maiņas kurss, 2009. gada aprīlis (9)

                  Korekcijas koeficienti, 2009. gada aprīlis (10)

                  Dienvidāfrika

                  6,162

                  12,8433

                  48,0

                  Beliza

                  1,902

                  2,5947

                  73,3

                  Kamerūna (11)

                  678,9

                  655,957

                  103,5

                  Eritreja

                  10,43

                  20,8173

                  50,1

                  ASV (Vašingtona)

                  1,264

                  1,3193

                  95,8

                  Gana

                  1,045

                  1,859

                  56,2

                  Izraēla

                  5,915

                  5,5288

                  107,0

                  Maroka (11)

                  9,319

                  11,2015

                  83,2

                  Nigērija

                  176,4

                  196,571

                  89,7

                  Kongo Demokrātiskā Republika (11)

                  1 185

                  1 100,11

                  107,7

         2009. GADA MAIJS

                  Darba vieta

                  Ekonomiskās paritātes, 2009. gada maijs

                  Valūtas maiņas kurss, 2009. gada maijs (12)

                  Korekcijas koeficienti, 2009. gada maijs (13)

                  Saūda Arābija

                  4,62

                  4,8515

                  95,2

                  Baltkrievija (14)

                  2 348

                  3 735,22

                  62,9

                  Haiti

                  66,21

                  55,0576

                  120,3

                  Kirgizstāna

                  53,52

                  56,48

                  94,8

                  Libāna

                  1 795

                  1 999,85

                  89,8

                  Jaunkaledonija

                  157

                  119,332

                  131,6

                  Serbija

                  61,49

                  94,1782

                  65,3

                  Venecuēla (15)

                  2,64

                  2,85219

                  92,6

         2009. GADA JŪNIJS

                  Darba vieta

                  Ekonomiskās paritātes, 2009. gada jūnijs

                  Valūtas maiņas kurss, 2009. gada jūnijs (16)

                  Korekcijas koeficienti, 2009. gada jūnijs (17)

                  Alžīrija

                  80,51

                  100,892

                  79,8

                  Azerbaidžāna (18)

                  1,048

                  1,11513

                  94,0

                  Bosnija un Hercegovina (Sarajeva)

                  1,437

                  1,95583

                  73,5

                  Kamerūna (19)

                  644,4

                  655,957

                  98,2

                  Kongo (Brazavilla)

                  794

                  655,957

                  121,0

                  Horvātija (20)

                  6,843

                  7,3305

                  93,3

                  Gruzija

                  2,06

                  2,2857

                  90,1

                  Gvineja-Bisava

                  712,6

                  655,957

                  108,6

                  Fidži salas

                  1,78

                  2,91971

                  61,0

                  Zālamana salas

                  10,23

                  10,9681

                  93,3

                  Kazahstāna (Almati) (18)

                  159,4

                  209,7

                  76,0

                  Maroka (19)

                  8,821

                  11,2615

                  78,3

                  Meksika

                  11,97

                  18,3176

                  65,3

                  Nikaragva

                  15,79

                  28,0214

                  56,3

                  Norvēģija

                  11,26

                  8,9615

                  125,6

                  Uzbekistāna

                  1 053

                  2 032,12

                  51,8

                  Papua-Jaungvineja (20)

                  3,456

                  3,87597

                  89,2

                  Paragvaja

                  4 748

                  7 003,48

                  67,8

                  Kongo Demokrātiskā Republika (19)

                  1 277

                  1 083,84

                  117,8

                  Dienvidsudāna (Džuba)

                  3,108

                  3,37579

                  92,1

                  Šveice (Ženēva)

                  1,692

                  1,5117

                  111,9

                  Tadžikistāna

                  3,498

                  6,04787

                  57,8

                  Turcija

                  1,654

                  2,1775

                  76,0

                  Ukraina

                  8,155

                  10,6411

                  76,6

                  Urugvaja

                  23,59

                  32,7002

                  72,1

                  Jemena

                  187,9

                  279,175

                  67,3

                  Zambija (18)

                  3 540

                  7 126,41

                  49,7

         (1)  1 EURO = valsts valūtas vienības (izņemot attiecībā uz Kubu, Ekvadoru un Salvadoru, kur tiek izmantots ASV dolārs).

         (2)  Brisele = 100 %.

         (3)  Šai vietai koeficientu pielāgo divas reizes: 2009. gada februārī un 2009. gada jūnijā.

         (4)  Šai vietai koeficientu pielāgo divas reizes: 2009. gada februārī un 2009. gada maijā.

         (5)  1 EURO = valsts valūtas vienības (izņemot attiecībā uz Kubu, Ekvadoru un Salvadoru, kur tiek izmantots ASV dolārs).

         (6)  Brisele = 100 %.

         (7)  Šai vietai koeficientu pielāgo divas reizes: 2009. gada martā un 2009. gada jūnijā.

         (8)  Šai vietai koeficientu pielāgo divas reizes: 2009. gada martā un 2009. gada maijā.

         (9)  1 EURO = valsts valūtas vienības (izņemot attiecībā uz Kubu, Ekvadoru un Salvadoru, kur tiek izmantots ASV dolārs).

         (10)  Brisele = 100 %.

         (11)  Šai vietai koeficientu pielāgo divas reizes: 2009. gada aprīlī un 2009. gada jūnijā.

         (12)  1 EURO = valsts valūtas vienības (izņemot attiecībā uz Kubu, Ekvadoru un Salvadoru, kur tiek izmantots ASV dolārs).

         (13)  Brisele = 100 %.

         (14)  Šai vietai koeficientu pielāgo divas reizes: 2009. gada februārī un 2009. gada maijā.

         (15)  Šai vietai koeficientu pielāgo divas reizes: 2009. gada martā un 2009. gada maijā.

         (16)  1 EURO = valsts valūtas vienības (izņemot attiecībā uz Kubu, Ekvadoru un Salvadoru, kur tiek izmantots ASV dolārs).

         (17)  Brisele = 100 %.

         (18)  Šai vietai koeficientu pielāgo divas reizes: 2009. gada februārī un 2009. gada jūnijā.

         (19)  Šai vietai koeficientu pielāgo divas reizes: 2009. gada aprīlī un 2009. gada jūnijā.

         (20)  Šai vietai koeficientu pielāgo divas reizes: 2009. gada martā un 2009. gada jūnijā.


title: Padomes Lēmums (2003. gada 22. decembris) par Eiropas Nolīguma par asociācijas izveidošanu starp Eiropas Kopienām un to dalībvalstīm, no vienas puses, un Rumāniju, no otras puses, Papildprotokola, ar ko nosaka tirdzniecības režīmu attiecībā uz noteiktām zivīm un zvejniecības produktiem, noslēgšanu

text:
Svarīgs juridisks paziņojums

|

32004D0107

Oficiālais Vēstnesis L 032 , 05/02/2004 Lpp. 0011 - 0011

		Padomes Lēmums(2003. gada 22. decembris)par Eiropas Nolīguma par asociācijas izveidošanu starp Eiropas Kopienām un to dalībvalstīm, no vienas puses, un Rumāniju, no otras puses, Papildprotokola, ar ko nosaka tirdzniecības režīmu attiecībā uz noteiktām zivīm un zvejniecības produktiem, noslēgšanu(2004/107/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu,tā kā:(1) Eiropas Nolīgumu par asociācijas izveidošanu starp Eiropas Kopienām un to dalībvalstīm, no vienas puses, un Rumāniju, no otras puses [1], ir vēlams papildināt ar Papildprotokolu, paredzot atvieglotus noteikumus noteiktu zivju un zvejniecības produktu, kuru izcelsme ir Rumānijā, ievešanai Kopienā un noteiktu zivju un zvejniecības produktu, kuru izcelsme ir Kopienā, ievešanai Rumānijā.(2) Šajā nolūkā minētajam Eiropas Nolīgumam ir jāpievieno jauns protokols, ar ko nosaka tirdzniecības režīmu attiecībā uz noteiktām zivīm un zvejniecības produktiem.(3) Protokols ir jāapstiprina,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Eiropas Nolīguma par asociācijas izveidošanu starp Eiropas Kopienām un to dalībvalstīm, no vienas puses, un Rumāniju, no otras puses, Papildprotokolu, ar ko nosaka tirdzniecības režīmu attiecībā uz noteiktām zivīm un zvejniecības produktiem.Papildprotokola teksts ir pievienots šim lēmumam.2. pantsPadomes priekšsēdētājs nosūta Rumānijas valdībai paziņojumu par Kopienas protokola apstiprinājumu saskaņā ar tā 4. pantu.Briselē, 2003. gada 22. decembrīPadomes vārdā —priekšsēdētājsA. Matteoli[1] OV L 357, 31.12.1994., 2. lpp.--------------------------------------------------


title: Padomes Lēmums 2014/214/KĀDP (2014. gada 14. aprīlis), ar ko groza Lēmumu 2013/184/KĀDP par ierobežojošiem pasākumiem pret Mjanmu/Birmu

text:
                  15.4.2014

                  LV

                  Eiropas Savienības Oficiālais Vēstnesis

                  L 111/84

         PADOMES LĒMUMS 2014/214/KĀDP
         (2014. gada 14. aprīlis),
         ar ko groza Lēmumu 2013/184/KĀDP par ierobežojošiem pasākumiem pret Mjanmu/Birmu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         tā kā:

                     (1)

                     Padome 2013. gada 22. aprīlī pieņēma Lēmumu 2013/184/KĀDP (1).

                     (2)

                     Pamatojoties uz Lēmuma 2013/184/KĀDP pārskatīšanu, ierobežojošie pasākumi būtu jāatjaunina līdz 2015. gada 30. aprīlim.

                     (3)

                     Attiecīgi būtu jāgroza Lēmums 2013/184/KĀDP,

               IR PIEŅĒMUSI ŠO LĒMUMU.

            1. pants
            Lēmumu 2013/184/KĀDP groza šādi:
            lēmuma 3. pantu aizstāj ar šādu:

                  “3. pants
                  Šo lēmumu piemēro līdz 2015. gada 30. aprīlim. To pastāvīgi pārskata. To atjauno vai atbilstīgi groza, ja Padome uzskata, ka lēmuma mērķi nav sasniegti.”

            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Luksemburgā, 2014. gada 14. aprīlī

                  Padomes vārdā –

                  priekšsēdētāja

               C. ASHTON

            (1)  Padomes Lēmums 2013/184/KĀDP (2013. gada 22. aprīlis) par ierobežojošiem pasākumiem pret Mjanmu/Birmu un ar ko atceļ Lēmumu 2010/232/KĀDP (OV L 111, 23.4.2013., 75. lpp.).


title: Komisijas Lēmums (1983. gada 12. jūlijs), ar ko nosaka Eiropas Ekonomikas kopienas un Starptautiskās Civilstāvokļa komisijas sadarbības metodes

text:
Svarīgs juridisks paziņojums

|

31983D0473

Oficiālais Vēstnesis L 260 , 21/09/1983 Lpp. 0019 - 0019 Speciālizdevums somu valodā: Nodaļa 11 Sējums 11 Lpp. 0021  Speciālizdevums spāņu valodā: Nodaļa 11 Sējums 18 Lpp. 0289  Speciālizdevums zviedru valodā: Nodaļa 11 Sējums 11 Lpp. 0021  Speciālizdevums portugāļu valodā Nodaļa 11 Sējums 18 Lpp. 0289

		Komisijas Lēmums(1983. gada 12. jūlijs),ar ko nosaka Eiropas Ekonomikas kopienas un Starptautiskās Civilstāvokļa komisijas sadarbības metodes(83/473/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu un jo īpaši tā 229. pantu,tā kā Eiropas Kopienas ir izveidojušas vajadzīgās attiecības ar daudzām starptautiskām organizācijām; tā kā attiecīgie Komisijas noslēgtie nolīgumi skar attiecības starp Eiropas Kopienām un starptautiskajām organizācijām un izveido sadarbības sistēmu, lai tās varētu labi darboties;tā kā Eiropas Ekonomikas kopienai un Starptautiskajai civilstāvokļa komisijai ir kopīgas intereses daudzās tiesību aktu tuvināšanas jomās, jo īpaši ģimenes tiesībās un likumos par personu civilstāvokli un tiesībspēju;tā kā ir vēlams noteikt abu organizāciju sadarbības metodes,IR PIEŅĒMUSI ŠO LĒMUMU.Vienīgais pantsAr šo tiek apstiprināts Nolīgums par sadarbības metodēm, kas izriet no Eiropas Ekonomikas kopienas un Starptautiskās civilstāvokļa komisijas sarakstes.Briselē, 1983. gada 12. jūlijāKomisijas vārdā —Komisijas loceklisKarl–Heinz Narjes--------------------------------------------------


title: 2013/504/ES: Eiropas Datu aizsardzības uzraudzītāja Lēmums ( 2012. gada 17. decembris ) par reglamenta pieņemšanu

text:
               15.10.2013

               LV

               Eiropas Savienības Oficiālais Vēstnesis

               L 273/41

         EIROPAS DATU AIZSARDZĪBAS UZRAUDZĪTĀJA LĒMUMS
   (2012. gada 17. decembris)
   par reglamenta pieņemšanu
   (2013/504/ES)
   EIROPAS DATU AIZSARDZĪBAS UZRAUDZĪTĀJS,
   ņemot vērā Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (1) un jo īpaši tās 46. panta k) punktu,
   tā kā:

               (1)

               Pamattiesību hartas 8. pantā un Līguma par Eiropas Savienības darbību 16. pantā paredzēts, ka atbilstību noteikumiem par fizisko personu aizsardzību attiecībā uz Savienības iestāžu, struktūru, biroju un aģentūru veikto personas datu apstrādi kontrolē neatkarīga iestāde.

               (2)

               Regula (EK) Nr. 45/2001 paredz izveidot neatkarīgu iestādi, turpmāk tekstā – Eiropas Datu aizsardzības uzraudzītājs, kas ir atbildīga par to, lai nodrošinātu, ka Savienības iestādes un struktūras ievēro fizisku personu pamattiesības un brīvības, un jo īpaši viņu tiesības uz privātumu saistībā ar personas datu apstrādi.

               (3)

               Regula (EK) Nr. 45/2001 paredz arī Eiropas Datu aizsardzības uzraudzītāja pienākumus un pilnvaras, kā arī Eiropas datu aizsardzības uzraudzītāja un uzraudzītāja palīga iecelšanas kārtību.

               (4)

               Regula (EK) Nr. 45/2001 vēl paredz, ka Eiropas Datu aizsardzības uzraudzītājam ir nepieciešams sekretariāts, un virkni noteikumu par jautājumiem, kas saistīti ar personālu un budžetu.

               (5)

               Eiropas Parlamenta, Padomes un Komisijas 2002. gada 1. jūlija Lēmums Nr. 1247/2002/EK par noteikumiem un vispārīgiem nosacījumiem, kas reglamentē Eiropas Datu aizsardzības uzraudzītāja pienākumu izpildi (2), paredz arī virkni papildu noteikumu par šo tematu.

               (6)

               Citi Savienības noteikumi paredz vēl papildu pienākumus un pilnvaras Eiropas Datu aizsardzības uzraudzītājam,

         IR PIEŅĒMIS ŠO REGLAMENTU.
   I   NODAĻA

      VISPĀRĪGIE NOTEIKUMI

   1. pants
   Pienākumu un pilnvaru izpilde
   Eiropas Datu aizsardzības uzraudzītājs pilda pienākumus un pilnvaras, ko paredz Regula (EK) Nr. 45/2001 un citi Savienības normatīvo aktu noteikumi.
   2. pants
   Definīcijas
   Šajā reglamentā:
   a)   “regula”– Regula (EK) Nr. 45/2001;
   b)   “iestāde” saskaņā ar Regulu (EK) Nr. 45/2001– Savienības iestāde, struktūra, birojs vai aģentūra;
   c)   “EDAU”– Eiropas Datu aizsardzības uzraudzītājs kā iestāde;
   d)   “uzraudzītājs”, ja nav norādīts citādi,– personas, kas vada Eiropas Datu aizsardzības uzraudzītāja biroju un uzraudzītāja vietnieks;
   e)   “administratīvais pasākums”– Savienības administratīvās iestādes lēmums vai jebkurš cits vispārējas piemērojamības dokuments, kas attiecas uz iestādes veiktu personas datu apstrādi.
   II   NODAĻA

      IESTĀDE UN SEKRETARIĀTS

   3. pants
   Neatkarība, laba pārvaldība un laba administratīvā prakse
   1.   Saskaņā ar regulas 44. pantu, veicot savus pienākumus, uzraudzītājs rīkojas pilnīgi neatkarīgi.
   2.   Uzraudzītājs nodrošina 1. pantā minēto uzdevumu izpildei pieejamo dienestu pareizu darbību, ņemot vērā labas pārvaldības, labas administratīvās prakses un labas vadības principus.
   4. pants
   Uzraudzītāja un uzraudzītāja vietnieka atbildība
   1.   Uzraudzītājs un uzraudzītāja vietnieks kā iestādes darbinieki ir atbildīgi par stratēģiju, politikas virzienu un lēmumu pieņemšanu un darbojas kopīgi, veicot 1. pantā minētos uzdevumus. Uzraudzītāja vietnieks veic šos uzdevumus uzraudzītāja prombūtnes vai rīcībnespējas gadījumā un otrādi.
   2.   Uzraudzītāja un uzraudzītāja vietnieka mērķis ir panākt vienprātību attiecībā uz vispārējām stratēģijām un politikas virzieniem, kā arī citiem svarīgiem jautājumiem, tostarp tiem, kas saistīti ar sekretariātu. Uzraudzītājs lemj par jautājumiem, attiecībā uz kuriem nav iespējams panākt vienprātību un ja lieta ir steidzama.
   3.   Uzraudzītājs, cieši sadarbojoties ar uzraudzītāja vietnieku, nosaka, kā viņu starpā tiek sadalīti darbi, tostarp to, kuram no viņiem ir galvenā atbildība par lēmumu sagatavošanu, pieņemšanu un īstenošanu, un vajadzības gadījumā deleģē uzdevumus uzraudzītāja vietniekam.
   5. pants
   Sekretariāts
   1.   Saskaņā ar regulas 43. panta 4. punktu uzraudzītājam palīdz sekretariāts, kura uzdevumus un darba metodes nosaka uzraudzītājs.
   2.   Uzraudzītājs var deleģēt noteiktus uzdevumus atsevišķiem darbiniekiem, pastāvot iespējai viņus aizvietot ar citiem darbiniekiem.
   3.   Uzraudzītājs nosaka, no cik nodaļām un apakšnodaļām sastāv sekretariāts, lai varētu palīdzēt sagatavot un veikt 1. pantā minētos uzdevumus. Katrai nodaļai vai apakšnodaļai ir savs nodaļas vai apakšnodaļas vadītājs.
   6. pants
   Direktors
   1.   Sekretariātu vada direktors, kas veic visas vajadzīgās darbības, lai nodrošinātu sekretariāta pienācīgu darbību un efektīvu līdzekļu izmantojumu, tostarp nodrošina direktora aizvietošanu viņa prombūtnes vai rīcībnespējas gadījumā.
   2.   Direktors atbild par:

               a)

               stratēģiju un politikas virzienu sagatavošanu un īstenošanu;

               b)

               to novērtēšanu un pilnveidošanu;

               c)

               darbību saskaņošanu un plānošanu, veikuma novērtēšanu un vajadzības gadījumā – par iestādes pārstāvēšanu attiecībās ar citām iestādēm un struktūrām.

         7. pants
   Valde
   1.   Valde sastāv no uzraudzītāja, uzraudzītāja vietnieka un direktora. Valde tiekas regulāri, parasti reizi nedēļā, lai apspriestu vispārējās stratēģijas un politikas virzienus, kā arī citus svarīgus jautājumus un sekmētu attiecīgo darbību labu saskaņošanu.
   2.   Direktors nodrošina valdes sekretariāta pienācīgu darbību.
   8. pants
   Direktora sanāksme
   Direktors regulāri, parasti reizi nedēļā, tiekas ar nodaļu un apakšnodaļu vadītājiem, lai nodrošinātu darbības saskaņošanu un plānošanu, kā arī stratēģiju un politikas virzienu sagatavošanu un īstenošanu. Direktors nodrošina direktora sanāksmes sekretariāta pienācīgu darbību.
   9. pants
   Iecēlējinstitūcija
   1.   Direktors īsteno pilnvaras, ko piešķir iecēlējinstitūcijā Eiropas Savienības Civildienesta noteikumu 2. panta nozīmē, un pilnvaras, ko piešķir institūcijā, kura ir tiesīga noslēgt darba līgumus Eiropas Savienības Pārējo darbinieku nodarbināšanas kārtības 6. panta nozīmē, kā arī jebkuras saistītās pilnvaras, kas izriet no citiem administratīviem lēmumiem, kurus iekšējai lietošanai pieņēmis EDAU vai kuriem ir starpiestāžu raksturs, ja vien uzraudzītāja lēmums par iecēlējinstitūcijā un institūcijā, kas ir tiesīga noslēgt darba līgumus, piešķirto pilnvaru īstenošanu neparedz savādāk.
   2.   Direktors var deleģēt 1. punktā minētās pilnvaras darbiniekam, kas nodarbojas ar cilvēkresursu pārvaldību.
   10. pants
   Kredītrīkotājs un grāmatvedis
   1.   Kredītrīkotāja pilnvaras īsteno uzraudzītājs. Deleģētā kredītrīkotāja un kredītrīkotāja ar pastarpināti deleģētām pilnvarām pilnvaras īsteno tās personas, kas norādītas hartā par deleģēto kredītrīkotāju pienākumiem un atbildību un hartā par kredītrīkotāju ar pastarpināti deleģētām pilnvarām pienākumiem un atbildību.
   2.   EDAU grāmatvedis ir Eiropas Komisijas grāmatvedis.
   III   NODAĻA

      DELEĢĒŠANA UN AIZVIETOŠANA

   11. pants
   Deleģēšana
   1.   Uzraudzītājs var deleģēt direktoram pilnvaras pieņemt un parakstīt jebkura lēmuma vai atzinuma galīgo tekstu, kura saturs jau ir bijis noteikts.
   2.   Ja direktoram ir deleģētas pilnvaras saskaņā ar 1. punktu, direktors var pastarpināti deleģēt šo pilnvaru īstenošanu uz savu prombūtnes laiku attiecīgās nodaļas vai apakšnodaļas vadītājam.
   3.   Šā panta 1. un 2. punkts neskar deleģēšanas noteikumus, kas attiecas uz to pilnvaru deleģēšanu, kuras uzticētas iecēlējinstitūcijai, vai kas attiecas uz finanšu jautājumiem, kā noteikts 9. un 10. pantā.
   12. pants
   Aizvietošana
   1.   Uzraudzītāja un uzraudzītāja vietnieka prombūtnē vai ja viņiem ir liegts īstenot savus amatpienākumus, direktors pēc vajadzības rīkojas kā aizvietotājs jautājumos, kuri šādas prombūtnes vai rīcībnespējas gadījumā ir steidzami jārisina.
   2.   Ja direktoram ir liegts veikt savus amatpienākumus vai ja viņa amata vieta ir brīva un uzraudzītājs nav nozīmējis nevienu amatpersonu, direktora amatpienākumus veic klātesošais augstākās amata pakāpes nodaļas vai apakšnodaļas vadītājs vai, ja amata pakāpes ir vienādas, nodaļas vai apakšnodaļas vadītājs ar lielāko stāžu šajā amata pakāpē, vai, ja stāžs ir vienāds, visvecākais no viņiem.
   3.   Ja nodaļas vai apakšnodaļas vadītāja nav klāt, aizvietošanu veic šajā nodaļā vai apakšnodaļā klātesošais darbinieks, kam ir visaugstākā amata pakāpe, vai, ja amata pakāpes ir vienādas, darbinieks ar lielāko stāžu šajā amata pakāpē, vai, ja stāžs ir vienāds, visvecākais darbinieks.
   4.   Ja kādai citai augstākstāvošai amatpersonai ir liegts pildīt savus pienākumus vai ja amata vieta ir brīva, direktors, vienojoties ar uzraudzītāju, ieceļ darbinieku. Ja nav nozīmēts aizvietotājs, aizvietošanu veic attiecīgajā nodaļā vai apakšnodaļā klātesošais darbinieks, kam ir visaugstākā amata pakāpe, vai, ja amata pakāpes ir vienādas, padotais darbinieks ar lielāko stāžu šajā amata pakāpē, vai, ja stāžs ir vienāds, visvecākais darbinieks.
   5.   Šā panta 1. līdz 4. punkts neskar deleģēšanas noteikumus, kas attiecas uz to pilnvaru deleģēšanu, kuras uzticētas iecēlējinstitūcijai, vai kas attiecas uz finanšu jautājumiem, kā noteikts 9. un 10. pantā.
   IV   NODAĻA

      PLĀNOŠANA

   13. pants
   Ikgadējais vadības plāns
   1.   Saskaņā ar labas administratīvās prakses un labas finanšu vadības principiem EDAU katru gadu izveido ikgadējo vadības plānu. Šajā plānā izskaidrota EDAU ilgtermiņa stratēģija attiecībā uz vispārējiem un konkrētiem mērķiem. Lai pārbaudītu sasniegumus un izsekotu tiem, darbības rādītājus un mērķus nosaka un izvērtē divas reizes gadā.
   2.   EDAU plānoto darbību riska analīzi, kurā iekļauti identificētie riski un plāns, kā mazināt riskus, pievieno ikgadējam vadības plānam.
   14. pants
   Gada pārskats
   1.   Saskaņā ar regulas 48. pantu EDAU iesniedz gada pārskatu par savu darbību (“gada pārskats”) Eiropas Parlamentam, Padomei un Komisijai un nosūta to citām iestādēm.
   2.   Gada pārskatu iesniedz un publicē EDAU tīmekļa vietnē ne vēlāk kā nākošā gada 1. jūlijā.
   3.   EDAU izskata piezīmes, ko saskaņā ar regulas 48. panta 2. punktu iesniegušas citas 1. punktā minētās iestādes, ņemot vērā pārskata iespējamu izskatīšanu Eiropas Parlamentā.
   V   NODAĻA

      KONKRĒTAS PROCEDŪRAS

      1.   IEDAĻA

         Vispārīgie noteikumi

   15. pants
   Pamatprincipi un pamatvērtības
   1.   EDAU darbojas sabiedrības interesēs kā lietpratīga, neatkarīga, uzticama un autoritatīva struktūra datu aizsardzības jomā Savienības līmenī. EDAU iesaistīšanās ir balstīta uz taisnīgumu, godīgumu, pārredzamību un pragmatismu.
   2.   EDAU veido konstruktīvu dialogu ar ieinteresētajām personām, lai nodrošinātu godīgu līdzsvaru starp datu aizsardzību un privātumu, kā arī citām interesēm un politikas virzieniem.
   3.   Iestāžu pārraudzība balstās uz principu, ka par atbilstību atbild pirmkārt paši kontrolieri.
   16. pants
   Politika attiecībā uz darbībām
   EDAU pieņem politikas dokumentus, lai formulētu galvenos EDAU politikas elementus attiecībā uz konkrētām darbībām, kad tas ir būtiski, lai sniegtu ieteikumus par EDAU nostāju saistībā ar konkrētu darbību. Politikas dokumentus regulāri atjaunina.
   17. pants
   Uzraudzības atbilstība regulai
   EDAU veic regulārus uzraudzības pasākumus, lai iegūtu atbilstošu kopainu par datu aizsardzības atbilstību iestādēs. Šie pasākumi, balstoties uz pārraudzības darbību veikšanas laikā savākto informāciju un pierādījumiem, var būt vispārēji vai ar konkrētu mērķi.
   18. pants
   Īstenošana
   EDAU īsteno datu aizsardzības pienākumus, izmantojot regulas 47. pantā piešķirtās pilnvaras. Šīs pilnvaras izmantojamas pilnā apmērā nopietnu, tīšu vai atkārtotu neatbilstību gadījumos.

      2.   IEDAĻA

         Iepriekšējas pārbaudes

   19. pants
   Iepriekšējas pārbaudes pieprasījums
   1.   Saskaņā ar regulas 27. pantu apstrādes darbības, kas savu īpatnību, darbības jomas vai mērķu dēļ var īpaši apdraudēt datu subjektu tiesības un brīvības, iepriekš pārbauda EDAU pēc tam, kad ir saņēmis paziņojumu no iestādes datu aizsardzības inspektora.
   2.   Šaubu gadījumā par iepriekšējas pārbaudes vajadzību EDAU pēc datu aizsardzības inspektora pieprasījuma nosaka, vai apstrādes darbība rada vai nerada konkrētus riskus, un, ja rada, aicina datu aizsardzības inspektoru attiecīgi ziņot par lietu.
   3.   Ja apstrādes darbība nerada konkrētus riskus, EDAU tomēr var iestādei sniegt dažus ieteikumus.
   4.   Paziņojumus par iepriekšēju pārbaudi nosūta EDAU sekretariātam pa e-pastu, izmantojot EDAU standarta veidlapu.
   5.   Paziņojuma veidlapai var pievienot jebkādu atbilstīgu informāciju par paziņoto apstrādes darbību.
   20. pants
   Atzinumi par iepriekšējo pārbaudi
   1.   EDAU pieņem atzinumu, kurā izklāstīti iepriekšējās pārbaudes attiecīgie pamatojumi un secinājumi.
   2.   Ja paziņotā apstrāde var izraisīt kāda regulas noteikuma pārkāpumu, EDAU vajadzības gadījumā sniedz ierosinājumus, lai izvairītos no šāda pārkāpuma.
   21. pants
   Atzinuma par iepriekšēju pārbaudi pieņemšanas termiņi un apturēšana
   1.   Saskaņā ar regulas 27. panta 4. punktu EDAU sniedz atzinumu par iepriekšēju pārbaudi divos mēnešos pēc paziņojuma saņemšanas. EDAU var pieprasīt jebkādu papildu informāciju, ko viņš uzskata par vajadzīgu. Divu mēnešu laikposmu var pagarināt līdz laikam, kamēr EDAU ir saņēmis pieprasīto informāciju. Ja lieta ir sarežģīta, divu mēnešu laikposmu var pagarināt vēl uz diviem mēnešiem.
   2.   Ja, beidzoties divu mēnešu laikposmam vai attiecīgajam tā pagarinājumam, atzinumu neizsniedz, uzskata, ka tas ir labvēlīgs.
   3.   Termiņa aprēķināšanas sākuma datums ir diena pēc tā datuma, kurā saņemta paziņojuma veidlapa.
   4.   Ja termiņa beigu datums iekrīt svētku dienā vai citā dienā, kurā EDAU birojs ir slēgts, par atzinuma sniegšanas termiņa beigu datumu uzskata nākošo darbdienu.
   22. pants
   Termiņi un apturēšana
   1.   Pirms atzinuma pieņemšanas EDAU iestādei nosūta atzinuma projektu atsauksmju saņemšanai par praktiskiem aspektiem un faktu kļūdām. Iestāde iesniedz savas atsauksmes 10 dienās no projekta saņemšanas. Šo laikposmu var pagarināt pēc kontroliera pamatota lūguma. Lūgums iesniegt atsauksmes aptur 21. panta 1. punktā minēto laikposmu. Ja līdz termiņa beigām atsauksmes nav saņemtas, EDAU pieņem atzinumu.
   2.   EDAU dod iestādei trīs mēnešus no atzinuma pieņemšanas brīža, lai iesniegtu informāciju par atzinumā izklāstīto ieteikumu īstenošanu. Informācija ir pakļauta EDAU papildu pārbaudei.
   23. pants
   Iepriekšējas pārbaudes reģistrs
   1.   Saskaņā ar regulas 27. panta 5. punktu EDAU uztur visu to apstrādes darbību reģistru, par ko tam paziņots saskaņā ar regulas 27. pantu.
   2.   No reģistra izslēdz visas atsauces uz drošības pasākumiem. Tajā ietver saiti uz EDAU atzinumu un informāciju par informācijas, kas jāiesniedz iestādei, iesniegšanas termiņu saskaņā ar 22. panta 2. punktu. Reģistrs ir pieejams EDAU tīmekļa vietnē.

      3.   IEDAĻA

         Administratīvā apspriešanās

   24. pants
   Administratīvā apspriešanās
   1.   Saskaņā ar regulas 28. panta 1. punktu, plānojot administratīvus pasākumus, kas attiecas uz personas datu apstrādi, iestādes informē EDAU.
   2.   Saskaņā ar regulas 46. panta d) punktu EDAU, atbildot uz lūgumu sniegt konsultāciju, konsultē iestādes visos jautājumos, kas attiecas uz personas datu apstrādi, un jo īpaši tās sastāda iekšējos noteikumus attiecībā uz pamattiesību un brīvību aizsardzību saistībā ar personas datu apstrādi.
   3.   EDAU ņem vērā tikai tās apspriešanas, lūgums par kuru veikšanu vispirms ir iesniegts attiecīgās iestādes datu aizsardzības inspektoram.
   25. pants
   Atzinumi
   1.   EDAU dod atzinumu divos mēnešos pēc lūguma sniegt konsultāciju saņemšanas. EDAU var pieprasīt jebkādu papildu informāciju, ko viņš uzskata par vajadzīgu. Divu mēnešu laikposmu var pagarināt līdz laikam, kamēr EDAU ir saņēmis pieprasīto informāciju.
   2.   EDAU dod iestādei trīs mēnešus no atzinuma pieņemšanas brīža, lai iesniegtu informāciju par atzinumā izklāstīto ieteikumu īstenošanu. Informācija ir pakļauta EDAU papildu pārbaudei.

      4.   IEDAĻA

         Konsultēšanās par likumdošanu un politikas virzieniem

   26. pants
   Konsultēšanas joma
   1.   Saskaņā ar regulas 41. pantu un 28. panta 2. punktu EDAU konsultē par normatīvo aktu projektiem, kas balstīti uz līgumiem un citiem aktiem un dokumentiem, piemēram, par:

               a)

               lēmumiem saskaņā ar kopējo ārējo un drošības politiku;

               b)

               īstenošanas un deleģētajiem aktiem;

               c)

               dokumentiem, kas attiecas uz nolīgumiem ar trešām valstīm un starptautiskām organizācijām;

               d)

               dalībvalstu likumdošanas iniciatīvām saskaņā ar līgumiem;

               e)

               ciešākas sadarbības iniciatīvām;

               f)

               nesaistošiem aktiem kā, piemēram, ieteikumiem un paziņojumiem par privātpersonu tiesību un brīvību aizsardzību saistībā ar personas datu apstrādi.

         Saskaņā ar regulas 28. panta 2. punktu EDAU, apspriežoties ar Komisiju, šādu konsultāciju sniedz pēc kādas iestādes lūguma vai pēc savas iniciatīvas.
   2.   Iesaistītās iestādes var apspriesties ar EDAU visos likumdošanas procesa posmos.
   27. pants
   Neoficiāla apspriešanās
   1.   Ar Komisiju pastāv vienošanās, ka ar EDAU būtu jāapspriežas, pirms Komisijas Kolēģija pieņem galīgo lēmumu vai normatīvā akta projektu, vai dokumentu par politikas virzienu. Atbildot uz šo lūgumu sniegt konsultāciju, EDAU sniedz Komisijas atbildīgajam dienestam neoficiālus ieteikumus par priekšlikuma projektu vai saistītu dokumentu.
   2.   Sniedzot neoficiālos ieteikumus saskaņā ar 1. punktu, tiek ievērota konfidencialitāte attiecībā uz Komisijas lēmumu sagatavošanas iekšējo procesu, kas paredzēta piemērojamos noteikumos saskaņā ar līgumiem un sekundārajiem normatīvajiem aktiem. EDAU cenšas ievērot Komisijas dienestu piedāvātos termiņus, ciktāl tie ir pieņemami un praktiski ievērojami.
   28. pants
   Atzinumi par normatīvajiem aktiem un oficiālas atsauksmes
   1.   EDAU padomi par normatīvā akta projektu vai saistītu dokumentu var būt atzinuma, oficiālu atsauksmju vai jebkura cita par atbilstīgu uzskatīta dokumenta veidā.
   2.   EDAU atzinumā tiek analizēti normatīvā akta projekta vai saistīta dokumenta datu aizsardzības aspekti. Parasti to sniedz trīs mēnešos no projekta vai saistītā dokumenta pieņemšanas.
   3.   Atzinuma kopsavilkumu publicē Eiropas Savienības Oficiālajā Vēstnesī (C sērijā), bet pilnu versiju publicē EDAU tīmekļa vietnē.
   4.   EDAU oficiālās atsauksmes ir vērstas uz projekta vai saistītā dokumenta konkrētiem aspektiem. Parasti tās sniedz divos mēnešos no dokumenta pieņemšanas. Tās publicē EDAU tīmekļa vietnē.
   29. pants
   Gada prioritātes un uzskaitījums
   1.   EDAU publicē gada prioritātes EDAU tīmekļa vietnē.
   2.   Trīs reizes gadā EDAU tīmekļa vietnē publicē to likumdošanas un saistīto dokumentu uzskaitījumu, attiecībā uz kuriem viņš plāno sniegt konsultāciju. Uzskaitījumā šos dokumentus klasificē atbilstīgi to prioritātei.
   3.   Uzskaitījuma pamatā ir Komisijas ikgadējā darba programma un tās atjauninātie pielikumi, kā arī cita piemērota pieejama informācija.
   30. pants
   Rīcība pēc atzinumu par normatīvo aktu projektiem un oficiālo atsauksmju iesniegšanas
   1.   EDAU aktīvi seko Eiropas Parlamenta, Padomes un Komisijas darbībām pēc konsultācijas sniegšanas.
   2.   Uzraudzītājs ir pieejams, lai mutiski iepazīstinātu ar EDAU padomiem un apspriestu tos, tiekoties ar likumdevēju, vai sniegtu jebkādu citu lūgto palīdzību.
   3.   Ja pēc apspriešanas normatīvajā pasākumā ir veiktas būtiskas izmaiņas, EDAU var apsvērt papildu atzinuma, papildu atsauksmju vai jebkura cita par vajadzīgu uzskatīta dokumenta iesniegšanu.

      5.   IEDAĻA

         Sūdzības

   31. pants
   Sūdzības
   1.   Saskaņā ar regulas 46. panta a) punktu EDAU izskata un izmeklē sūdzības un atbilstīgā termiņā informē datu subjektu par iznākumu.
   2.   EDAU iesniegtās sūdzības neietekmē laika ierobežojumus apelāciju iesniegšanai administratīvā vai tiesas procesā.
   32. pants
   Sūdzības iesniegšana
   1.   Sūdzībā norāda personu, kas sūdzību iesniedz.
   2.   Sūdzību iesniedz rakstveidā kādā no Savienības oficiālajām valodām un norāda visu vajadzīgo informāciju, lai saprastu, uz ko tā attiecas.
   3.   Parasti sūdzību iesniedz divos gados no datuma, kurā sūdzības iesniedzējs ir uzzinājis faktus, ar kuriem tā ir pamatota.
   4.   Ja sūdzība attiecībā uz tiem pašiem faktiem ir iesniegta Eiropas ombudam, EDAU pārbauda tās pieņemamību Saprašanās memoranda, kas noslēgts starp EDAU un Eiropas ombudu (3), noteikumu nozīmē.
   33. pants
   Sūdzību izskatīšana
   1.   EDAU lemj par sūdzības izskatīšanas vispiemērotāko veidu un līdzekļiem, ņemot vērā:

               a)

               norādītā datu aizsardzības pārkāpuma raksturu un smagumu;

               b)

               apgalvojuma, ka no pārkāpuma ir cietuši vai var ciest viens vai vairāki datu subjekti, svarīgumu;

               c)

               lietas iespējamo kopējo svarīgumu arī attiecībā uz citām iesaistītām publiskām un/vai privātām interesēm;

               d)

               iespējamību konstatēt, ka pārkāpums ir noticis;

               e)

               precīzu datumu, kad notikumi ir notikuši, jebkuru rīcību, kas vairs nerada sekas, šo seku novēršanu vai šādas novēršanas atbilstīgu garantiju.

         2.   EDAU rīcība var būt rakstiski pieprasījumi sniegt informāciju, intervijas ar saistītajām personām, pārbaudes uz vietas vai saistīto ierīču krimināltiesiska ekspertīze.
   3.   EDAU atklāj sūdzības saturu un sūdzības iesniedzēja personību tikai tiktāl, cik vajadzīgs, lai pienācīgi veiktu izmeklēšanu. Izmeklēšanas laikā un pēc tās EDAU neatklāj trešām personām nekādus ar sūdzību saistītus dokumentus, ne arī galīgo lēmumu, ja vien saistītās personas nepiekrīt šādai atklāšanai vai ja likums neparedz pienākumu EDAU to darīt.
   4.   EDAU publicē informāciju par sūdzību tikai tādā formā, kas neļauj atklāt sūdzības iesniedzēju vai citus saistītos datu subjektus.
   34. pants
   Sūdzību iznākums
   1.   EDAU cik vien iespējams ātri informē sūdzības iesniedzēju par sūdzības iznākumu un veikto rīcību.
   2.   Ja ir konstatēts, ka sūdzību nevar pieņemt vai tās izskatīšana ir pārtraukta, EDAU vajadzības gadījumā iesaka sūdzības iesniedzējam vērsties citā instancē.
   3.   Saskaņā ar regulas 32. panta 2. punktu, ja atbildi no EDAU nesaņem sešu mēnešu laikā, sūdzību uzskata par noraidītu.
   35. pants
   Pārskatīšana un prasības celšana
   1.   Sūdzības iesniedzējs un iesaistītā iestāde var rakstiski pieprasīt EDAU pārskatīt lēmumu par sūdzību.
   2.   Pārskatīšanas pieprasījumu iesniedz vienā mēnesī no lēmuma pieņemšanas datuma, un tas attiecas tikai uz jauniem elementiem vai juridiskiem argumentiem, kurus EDAU nav ņēmis vērā.
   3.   Neatkarīgi no iespējas pieprasīt EDAU pārskatīt lēmumu par sūdzību, lēmumu var apstrīdēt Eiropas Savienības Tiesā saskaņā ar Līguma par Eiropas Savienības darbību 263. panta nosacījumiem.

      6.   IEDAĻA

         Pārbaudes un apmeklējumi

   36. pants
   Pārbaudes
   1.   EDAU lemj veikt pārbaudi, ja pārbaude uz vietas tiek uzskatīta par vajadzīgu, lai izpildītu uzraudzīšanas uzdevumus vai likuma prasības.
   2.   Par pārbaudes veikšanu attiecīgajai iestādei paziņo rakstiski četras nedēļas pirms plānotā pārbaudes datuma. Paziņojumā norāda pārbaudes nolūku un apjomu, nosaka pārbaudes datumu un termiņu, kurā iestāde var lūgt pārskatīt datumu un iesniegt EDAU visu pieprasīto informāciju.
   3.   Pēc tam EDAU izdod lēmumu par pārbaudi, kurā nosaka pārbaudes nolūku, apjomu, datumu(-us) un laiku, kā arī vietu(-as), un norāda pārbaudes pasākumu tiesisko pamatojumu. Lēmumam pievieno pilnvarojumus visiem darbiniekiem, kas piedalās pārbaudē.
   4.   Darbinieki, kas veic pārbaudi, savāc visus dokumentāros pierādījumus izlases un proporcionālā veidā. Visus dokumentāros pierādījumus pienācīgi nodrošina.
   5.   Pārbaudē un tai sekojošā procedūrā iegūtās intervijas un informāciju reģistrē protokolā, ko nosūta iestādei atsauksmju sniegšanai. Ja noteiktajā laikposmā atsauksmes nav saņemtas, protokolu uzskata par apstiprinātu. Protokolam pievieno pārbaudē savākto pierādījumu sarakstu.
   6.   EDAU pārbaudes ziņojumā izklāsta pārbaudē veiktos konstatējumus. Ziņojumā norāda visas darbības, kas jāveic pārbaudītajai iestādei, un EDAU pārbauda to izpildi.
   37. pants
   Apmeklējumi
   1.   EDAU veic apmeklējumus nolūkā panākt iestādes augstākā līmeņa vadītāju apņemšanos veicināt atbilstības regulai nodrošināšanu.
   2.   Apmeklējuma veikšana parasti ir balstīta uz apņemšanās trūkumu nodrošināt atbilstību regulai, komunikācijas trūkumu vai notiek tāpēc, lai padziļinātu izpratni.
   3.   Vajadzības gadījumā apmeklējumu nobeidz ar vienošanos par grafiku (“ceļa karti”), kas noteiktā termiņā uzdod iestādes vadībai ievērot noteiktas saistības atbilstīgi regulai. EDAU pārbauda grafika, par kuru panākta vienošanās, izpildi.

      7.   IEDAĻA

         Uzraudzības tehnoloģija

   38. pants
   Tehnoloģija un izpēte
   1.   Saskaņā ar regulas 46. panta e) punktu EDAU vēro informācijas un komunikāciju tehnoloģiju attīstību. Veicot šo pienākumu, EDAU mērķis ir noteikt jaunās tendences ar iespējamu ietekmi uz datu aizsardzību, dibinot sakarus ar ieinteresētajām personām, padziļinot izpratni par iespējamiem datu aizsardzības aspektiem un sniedzot padomus par to, kā attiecīgajos projektos rūpēties par datu aizsardzību, veicinot integrētas privātuma aizsardzības un privātuma pēc noklusējuma principu un vajadzības gadījumā piemērojot uzraudzības metodoloģijas tehnoloģiju attīstībai.
   2.   EDAU dod ieguldījumu Savienības pamatprogrammās, piedaloties konsultatīvajās komitejās, palīdzot Komitejai priekšlikumu izvērtēšanas procesā vai vajadzības gadījumā jebkādā citā veidā.
   3.   EDAU var izlemt dot ieguldījumu atsevišķos ES finansētos pētniecības, tehnoloģiju attīstības un demonstrēšanas pasākumos, pieņemot lēmumu attiecībā uz pasākumu pēc pieprasījuma vai pēc paša ierosmes.

      8.   IEDAĻA

         Tiesvedība

   39. pants
   Pret iestādēm vērstas darbības
   Saskaņā ar regulas 47. panta 1. punkta h) apakšpunktu EDAU var nodot jautājumu Eiropas Savienības Tiesai saskaņā ar līgumā paredzētajiem nosacījumiem. EDAU vajadzības gadījumā izmanto šīs pilnvaras tad, ja kāda iestāde neatbilst regulai un ja nav veiktas efektīvas atbildes darbības uz sekojošo izpildes pasākumu, kuru EDAU īstenojis atbilstīgi regulas 47. pantam.
   40. pants
   Sūdzības par EDAU lēmumiem
   Saskaņā ar regulas 32. panta 3. punktu sūdzības par EDAU lēmumiem iesniedz Eiropas Savienības Tiesā.
   41. pants
   Iestāšanās
   1.   Saskaņā ar regulas 47. panta 1. punkta i) apakšpunktu EDAU var iestāties lietās, ko izskata Eiropas Savienības Tiesa.
   2.   EDAU lūdz atļauju iestāties tiesvedībā, ja lietai ir vispārēja datu aizsardzības nozīme vai ja EDAU ir bijis tieši saistīts ar lietu, veicot uzraudzības pienākumus.
   3.   Citi faktori, kas var ietekmēt lēmumu lūgt atļauju iestāties, ir, vai jautājums par datu aizsardzību ir būtiska lietas daļa un vai EDAU iestāšanās tiesvedībai var palīdzēt.
   4.   Ja vien nav būtisku iemeslu neiestāties, EDAU lūdz atļauju iestāties, ja Tiesa ir oficiāli aicinājusi to darīt.
   VI   NODAĻA

      DATU AIZSARDZĪBAS INSPEKTORI

   42. pants
   Sadarbība ar datu aizsardzības inspektoriem
   1.   EDAU sadarbojas ar datu aizsardzības inspektoriem gan divpusējā sadarbībā, gan piedaloties sanāksmēs, ko organizē datu aizsardzības inspektoru tīkls.
   2.   EDAU sniedz atbalstu un ieteikumus datu aizsardzības inspektoriem, ja tas ir vajadzīgs viņu pienākumu pildīšanai.
   43. pants
   Iecelto datu aizsardzības inspektoru reģistrs
   Saskaņā ar regulas 24. panta 5. punktu EDAU uztur iecelto datu aizsardzības inspektoru reģistru, par kuriem ir paziņots EDAU. Reģistrā jo īpaši iekļauj informāciju par katra datu aizsardzības inspektora pilnvaru darbības ilgumu.
   VII   NODAĻA

      SADARBĪBA AR DATU AIZSARDZĪBAS IESTĀDĒM

   44. pants
   Sadarbība ar datu aizsardzības iestādēm
   1.   Saskaņā ar regulas 46. panta f) punkta i) apakšpunktu EDAU sadarbojas ar valstu datu aizsardzības iestādēm un citām uzraudzības struktūrām, ciktāl tas vajadzīgs šo iestāžu attiecīgo pienākumu izpildei.
   2.   Sadarbība ietver:

               a)

               apmaiņu ar visu būtisko informāciju, piemēram, informāciju par labākajām praksēm, kā arī pieprasījumus attiecīgajai iestādei īstenot savas pilnvaras un atbildes uz šādas iestādes lūgumiem;

               b)

               kontaktu ar attiecīgajiem institūciju locekļiem un personāla izveidošanu un uzturēšanu;

               c)

               sadarbību ar Apvienoto uzraudzības iestāžu un struktūru institūciju, kas izveidota saskaņā ar Savienības normatīvajiem aktiem, tostarp vajadzības gadījumā piedalīšanos šo iestāžu un struktūru sanāksmēs ar mērķi nodrošināt konsekventu praksi.

         45. pants
   29. panta darba grupa
   1.   Saskaņā ar regulas 46. panta g) punktu EDAU iesaistās pasākumos, ko rīko darba grupa, kura izveidota saskaņā ar Eiropas Parlamenta un Padomes 1995. gada 24. oktobra Direktīvas 95/46/EK par personu aizsardzību attiecībā uz personas datu apstrādi un šādu datu brīvu apriti (4) 29. pantu.
   2.   EDAU aktīvi līdzdarbojas diskusijās un darba grupas publicēto dokumentu projektu izstrādē ar mērķi nodrošināt datu aizsardzības normatīvo aktu vienotu interpretāciju un sniedzot speciālistu konsultāciju Eiropas Komisijai. Šādās reizēs EDAU vajadzības gadījumā izvirza Savienības perspektīvas.
   3.   EDAU regulāri piedalās darba grupas plenārsēdēs un apakšgrupu sēdēs.
   4.   EDAU, ja iespējams – vismaz reizi gadā, veicina regulāras diskusijas ar darba grupas priekšsēdētāju par viņu abu attiecīgajām prioritātēm nolūkā panākt labu sadarbību praksē.
   46. pants
   Liela apjoma IT sistēmu saskaņota uzraudzība
   1.   Kā paredzēts Savienības normatīvajos aktos, EDAU kopā ar valstu uzraudzības iestādēm piedalās liela apjoma IT sistēmu saskaņotā uzraudzībā.
   2.   EDAU organizē saskaņošanas sanāksmes un nodrošina sekretariātu ar koordinācijas grupām.
   3.   EDAU sadarbojas ar atsevišķām valstu uzraudzības iestādēm, ciktāl tas ir vajadzīgs, un saskaņā ar to prioritātēm, lai nodrošinātu liela apjoma IT sistēmu valstīs esošās daļas un centrālās daļas saskaņotu uzraudzību.
   47. pants
   Starptautiskā sadarbība
   1.   EDAU piedalās Eiropas Datu aizsardzības komisāru ikgadējā pavasara konferencē, Datu aizsardzības un privātuma komisāru ikgadējā startautiskajā konferencē un Starptautiskajā darba grupā datu aizsardzībai telekomunikāciju nozarē.
   2.   EDAU piedalās attiecīgajos starptautiskajos privātuma īstenošanas tīklos.
   3.   EDAU regulāri organizē seminārus ar starptautisku organizāciju pārstāvjiem, lai dalītos labā praksē un izveidotu datu aizsardzības kultūru šajās organizācijās.
   4.   EDAU veicina starptautiska līmeņa sadarbību un dialogu ar citām ieinteresētām personām no trešām valstīm.
   VIII   NODAĻA

      VADĪBA

   48. pants
   Drošība
   1.   Saskaņā ar regulas 45. pantu, esot amatā un arī pēc pilnvaru laika beigām, uzraudzītājam un tā darbiniekiem ir jāievēro pienākums glabāt dienesta noslēpumu attiecībā uz jebkādu konfidenciālu informāciju, ko tie ir ieguvuši, pildot savus oficiālos pienākumus.
   2.   EDAU ieceļ vienu vai vairākus darbiniekus par atbildīgajiem par drošības jautājumiem dažādās darbības jomās. Viņi jo īpaši ir atbildīgi par drošības jautājumiem, kas saistīti ar personālu, fizisko drošību un IT drošību. Ja viņi uzskata par vajadzīgu, lai izvairītos no drošības riskiem EDAU, šādi ieceltie darbinieki ziņo tieši direktoram.
   49. pants
   IT koordinācijas komiteja
   Izveido Informācijas tehnoloģiju koordinācijas komiteju, kas konsultē valdi par informācijas tehnoloģiju saistību ar EDAU drošību un iekšējo attīstību.
   50. pants
   Kvalitātes pārvaldība
   Lai nodrošinātu atbilstīgu kvalitātes pārvaldību, EDAU ievieš tādus piemērotus mehānismus kā iekšējās kontroles standarti, gada darbības pārskati un riska pārvaldība.
   51. pants
   Datu aizsardzības inspektors
   Saskaņā ar regulas 24. pantu EDAU ieceļ datu aizsardzības inspektoru, kas ziņo tieši direktoram.
   52. pants
   Sabiedrības informēšana
   1.   EDAU paaugstina izpratni par datu aizsardzību un informē privātpersonas par viņu tiesību pastāvēšanu un saturu. Šim nolūkam EDAU izmanto virkni saziņas rīku (piemēram, tīmekļa vietni, informatīvu izdevumu, sociālos medijus un informatīvus pasākumus), uztur sakarus ar ieinteresētajām personām (piemēram, EDAU biroja apmeklējumi mācību nolūkos, atbildes uz lūgumiem sniegt informāciju) un piedalās publiskos pasākumos, sanāksmēs un konferencēs.
   2.   EDAU informē masu informācijas līdzekļus par svarīgākajiem notikumiem, kas saistīti ar datu aizsardzību, un pauž svarīgus atzinumus vai publicē publikācijas, izmantojot paziņojumus presei, intervijas un preses konferences.
   53. pants
   Dokumentācija
   1.   Par visām EDAU darbībām veic precīzu un autentisku dokumentāciju, kas nodrošina uzticamu un likumīgi pārbaudāmu pierādījumu avotu par lēmumiem un darbībām.
   2.   Dokumentus attiecībā uz konkrētām darbībām sagrupē kopā lietu materiālos. Lietu materiāli ir loģiskā veidā pieejami atbilstīgi darbību veidam EDAU izveidotā sistematizācijā.
   3.   Dažādus lietu materiālus uzglabā noteiktu laikposmu saskaņā ar EDAU noteikto saglabāšanas grafiku. Pēc saglabāšanas laikposma beigām lietu materiālus izvērtē un nodod arhīvā saskaņā ar EDAU pieņemto arhivēšanas politiku.
   54. pants
   Dokumentu aktīva atklāšana
   1.   Parasti visus galvenos politikas dokumentus, tematiskās pamatnostādnes, atzinumus par normatīvajiem aktiem, oficiālos apsvērumus, Tiesas lietu pierādījumu piezīmes un iepriekšējo pārbaužu atzinumus padara publiski pieejamus EDAU tīmekļa vietnē.
   2.   Atzinumus, kas pieņemti pēc apspriešanās ar vadību, padara publiski pieejamus EDAU tīmekļa vietnē, ja tiem ir plašāka izmantojamība, tie satur jaunu normatīvā akta interpretāciju vai piemērojumu vai attiecas uz jauno tehnoloģiju ietekmi uz datu subjektu tiesībām.
   55. pants
   Publicēšana Oficiālajā Vēstnesī

      Eiropas Savienības Oficiālajā Vēstnesī publicējami šādi dokumenti:

               a)

               atzinumu par normatīvajiem aktiem kopsavilkumi, kas minēti 28. panta 3. punktā;

               b)

               regulas 9. panta 7. punktā, 10. panta 2. punkta b) apakšpunktā, 10. panta 4. punktā, 10. panta 5. punktā un 10. panta 6. punktā, 12. panta 2. punktā, 19. pantā un 37. panta 2. punktā minētie EDAU lēmumi un atzinumi vai to kopsavilkumi;

               c)

               citi dokumenti, ko EDAU uzskata par būtiskiem.

         56. pants
   Publiska piekļuve dokumentiem
   Publikai ir piekļuve EDAU pārvaldībā esošiem dokumentiem saskaņā ar principiem, kas izklāstīti Eiropas Parlamenta un Padomes 2001. gada 30. maija Regulā (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (5).
   57. pants
   Lēmumu autentiskuma pierādījums
   1.   Lēmumu autentiskumu pierāda ar uzraudzītāja parakstu oriģinālvalodas versijā.
   2.   Šis paraksts var būt rakstīts ar roku vai elektroniskā formā.
   58. pants
   Valodas un darba valodas
   1.   EDAU izskatīto lietu lietvedības valoda ir viena no valodām, kas minēta Līguma par Eiropas Savienību 55. panta 1. punktā. Sūdzības gadījumā tā ir valoda, kurā sūdzība ir rakstīta.
   2.   Ziņojumi, atzinumi, referāti un citi dokumenti, kas paredzēti arī publicēšanai EDAU tīmekļa vietnē, ir vismaz angļu, franču un vācu valodā.
   59. pants
   Darbinieki
   1.   EDAU darbiniekus pieņem darbā saskaņā ar Civildienesta noteikumiem un Eiropas Savienības Pārējo darbinieku nodarbināšanas kārtību.
   2.   Lai paplašinātu sadarbību ar valstu iestādēm, jo īpaši ar valstu datu aizsardzības iestādēm, īsteno programmu darbinieku norīkošanai uz EDAU.
   3.   Lai dotu iespēju tikko augstākās mācību iestādes beigušajiem iegūt praktisku pieredzi par EDAU un Savienības kā tādas darbības principiem, īsteno stažieru programmu.
   4.   Pagaidu vajadzību apmierināšanai var pieņemt darbā pagaidu darbiniekus un izmantot cita veida ārējo palīdzību.
   60. pants
   Darbinieku komiteja
   1.   Ar darbinieku komiteju, kas pārstāv EDAU darbiniekus, laikus notiek apspriešanās par lēmumu projektiem, kuri attiecas uz Civildienesta noteikumu un Eiropas Savienības Pārējo darbinieku nodarbināšanas kārtības īstenošanu, un ar to var apspriesties par jebkuru citu vispārējas nozīmes jautājumu, kas skar darbiniekus. Darbinieku komiteju informē par jebkuru jautājumu, kas saistīts ar tās pienākumu izpildi. Tā sniedz savu viedokli 15 dienās no apspriešanās brīža.
   2.   Darbinieku komiteja veicina EDAU labu darbību, iesniedzot priekšlikumus par organizatoriskiem jautājumiem un darba apstākļiem.
   3.   Darbinieku komiteja sastāv no trim locekļiem un trim to vietniekiem, un kopsapulce to ievēl uz divu gadu laikposmu.
   61. pants
   Vadības sadarbība ar citām iestādēm
   1.   Direktors kā sekretariāta vadītājs pārstāv EDAU dažādās starptautiskās struktūrās un var deleģēt šīs pārstāvēšanas tiesības darbiniekiem, kuru pārziņā ir cilvēkresursi, budžets un pārvaldība.
   2.   Ņemot vērā EDAU izmēru salīdzinājumā ar citām iestādēm, kā arī lai nodrošinātu labu pārvaldību un budžeta ekonomiju, EDAU aktīvi slēdz sadarbības līgumus, saprašanās memorandus un pakalpojumu līmeņa nolīgumus ar citām iestādēm.
   IX   NODAĻA

      NOBEIGUMA NOTEIKUMI

   62. pants
   Stāšanās spēkā
   Šis reglaments stājas spēkā nākošajā dienā pēc tā parakstīšanas, un to publicē Eiropas Savienības Oficiālajā Vēstnesī.

      Briselē, 2012. gada 17. decembrī

            Eiropas datu aizsardzības uzraudzītājs

         Peter HUSTINX

      (1)  OV L 8, 12.1.2001., 1. lpp.

      (2)  OV L 183, 12.7.2002., 1. lpp.

      (3)  OV C 27, 7.2.2007., 21. lpp.

      (4)  OV L 281, 23.11.1995., 31. lpp.

      (5)  OV L 145, 31.5.2001., 43. lpp.


title: 2009/105/EK: Padomes Lēmums ( 2008. gada 18. decembris ), ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Luksemburgas Centrālās bankas ( Banque centrale du Luxembourg ) ārējo revidentu

text:
               7.2.2009

               LV

               Eiropas Savienības Oficiālais Vēstnesis

               L 38/33

      PADOMES LĒMUMS

   (2008. gada 18. decembris),
   ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Luksemburgas Centrālās bankas (Banque centrale du Luxembourg) ārējo revidentu
   (2009/105/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas un Eiropas Centrālās bankas statūtiem un jo īpaši tā 27. panta 1. punktu,
   ņemot vērā Eiropas Centrālās bankas Ieteikumu ECB/2008/16 (2008. gada 17. novembris) Eiropas Savienības Padomei par Luksemburgas Centrālās bankas (Banque centrale du Luxembourg) ārējo revidentu (1),
   tā kā:

               (1)

               Eiropas Centrālās bankas (ECB) un Eurosistēmas valstu centrālo banku pārskatus revidē neatkarīgi ārējie revidenti, kurus ieteikusi ECB Padome un apstiprinājusi Padome.

               (2)

               Luksemburgas Centrālās bankas (Banque centrale du Luxembourg) pašreizējā ārējā revidenta pilnvaru laiks beigsies pēc 2008. finanšu gada revīzijas pabeigšanas. Tādēļ ir jāieceļ ārējais revidents laikposmam, kas sākas 2009. finanšu gadā.

               (3)

               ECB Padome ir ieteikusi par Luksemburgas Centrālās bankas ārējo revidentu no 2009. līdz 2013. finanšu gadam izvēlēties KPMG AUDIT Sarl.

               (4)

               Ir lietderīgi ievērot ECB Padomes ieteikumu un atbilstīgi grozīt Lēmumu 1999/70/EK,

         IR NOLĒMUSI ŠĀDI.
   1. pants
   Lēmuma 1999/70/EK (2) 1. panta 7. punktu aizstāj ar šādu punktu:

      “7.   Ar šo par Luksemburgas Centrālās bankas (Banque centrale du Luxembourg) ārējo revidentu laikposmam no 2009. līdz 2013. finanšu gadam tiek apstiprināts KPMG AUDIT Sarl.”

   2. pants
   Šo lēmumu dara zināmu ECB.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 18. decembrī

            Padomes vārdā —

            priekšsēdētājs

         M. BARNIER

      (1)  OV C 299, 22.11.2008., 5. lpp.

      (2)  OV L 22, 29.1.1999., 69. lpp.


title: 2013/400/KĀDP: Politikas un drošības komitejas Lēmums EUCAP NESTOR/3/2013 ( 2013. gada 23. jūlijs ) par Eiropas Savienības misijas saistībā ar reģiona jūras spēku izveidi Āfrikas ragā ( EUCAP NESTOR ) vadītāja iecelšanu

text:
               27.7.2013

               LV

               Eiropas Savienības Oficiālais Vēstnesis

               L 202/23

         POLITIKAS UN DROŠĪBAS KOMITEJAS LĒMUMS EUCAP NESTOR/3/2013
   (2013. gada 23. jūlijs)
   par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāja iecelšanu
   (2013/400/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2012/389/KĀDP (2012. gada 16. jūlijs), par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (1) un jo īpaši tā 9. panta 1. punktu,
   tā kā:

               (1)

               Ievērojot Padomes Lēmumu 2012/389/KĀDP, Politikas un drošības komiteja (PDK) saskaņā ar Līguma 38. pantu ir pilnvarota pieņemt attiecīgus lēmumus, lai īstenotu Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) politisku kontroli un stratēģisku vadību, tostarp pieņemt lēmumu par misijas vadītāja iecelšanu.

               (2)

               PDK 2012. gada 16. jūlijā pieņēma Lēmumu EUCAP NESTOR/1/2012 (2), ar ko par EUCAP NESTOR misijas vadītāju no 2012. gada 17. jūlija iecēla Jacques LAUNAY kungu.

               (3)

               Savienības Augstā pārstāve ārlietās un drošības politikas jautājumos 2013. gada 12. jūlijā ieteica par EUCAP NESTOR vadītāju no 2013. gada 16. jūlija līdz 2014. gada 15. jūlijam iecelt Etienne DEMONTAIGNE DE PONCINS kungu, kurš nomaina Jacques LAUNAY kungu,

         IR PIEŅĒMUSI ŠO LĒMUMU.
   1. pants
   Ar šo Etienne DEMONTAIGNE DE PONCINS kungs tiek iecelts par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāju no 2013. gada 16. jūlija līdz 2014. gada 15. jūlijam.
   2. pants
   Šis lēmums stājas spēkā tā pieņemšanas dienā.
   To piemēro no 2013. gada 16. jūlija.

      Briselē, 2013. gada 23. jūlijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 187, 17.7.2012., 40. lpp.

      (2)  OV L 198, 25.7.2012., 16. lpp.


title: Padomes lēmums (1993. gada 22. novembris) par kopējo nostāju, kas formulēta, pamatojoties uz līguma par Eiropas Savienību J2. pantu, par ekonomisko attiecību ierobežošanu ar Lībiju

text:
Svarīgs juridisks paziņojums

|

31993D0614

Oficiālais Vēstnesis L 295 , 30/11/1993 Lpp. 0007 - 0007 Speciālizdevums somu valodā: Nodaļa 11 Sējums 37 Lpp. 0071  Speciālizdevums zviedru valodā: Nodaļa 11 Sējums 37 Lpp. 0071

		Padomes Lēmums(1993. gada 22. novembris)par kopējo nostāju, kas formulēta, pamatojoties uz līguma par Eiropas Savienību J2. pantu, par ekonomisko attiecību ierobežošanu ar Lībiju(93/614/KĀDP)EIROPAS SAVIENĪBAS PADOME,ņemot vērā līgumu par Eiropas Savienību, un jo īpaši tā J2. pantu,ņemot vērā Rezolūciju 883 (93), ko 1993. gada 11. novembrī pieņēma Apvienoto Nāciju Organizācijas Drošības padome,IR PIEŅĒMUSI ŠO LĒMUMU.1. Ekonomiskās attiecības ar Lībiju ierobežo atbilstīgi Drošības padomes 1993. gada 11. novembrī pieņemtās Rezolūcijas 883 (93) attiecīgajiem noteikumiem.2. Šo lēmumu publicē Oficiālajā Vēstnesī.Luksemburgā, 1993. gada 22. novembrīPadomes vārdā —priekšsēdētājsW. Claes--------------------------------------------------


title: 2014/942/ES: Padomes Lēmums ( 2014. gada 17. decembris ), ar ko ieceļ Eiropas Ekonomikas un sociālo lietu komitejas locekli no Vācijas

text:
               23.12.2014

               LV

               Eiropas Savienības Oficiālais Vēstnesis

               L 367/96

         PADOMES LĒMUMS
   (2014. gada 17. decembris),
   ar ko ieceļ Eiropas Ekonomikas un sociālo lietu komitejas locekli no Vācijas

      (2014/942/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Vācijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Göke FRERICHS kunga amata pilnvaru termiņa beigām ir atbrīvojusies viena Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Gerhard HANDKE kungs, Generaldirektor des Bundesverbandes Großhandel, Außenhandel, Dienstleistungen – BGA, tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 17. decembrī

            Padomes vārdā –

            priekšsēdētājs

         G.L. GALLETTI

      (1)  OV L 251, 25.9.2010., 8. lpp.


title: Eiropas Parlamenta un Padomes Lēmums (ES) 2015/436 ( 2014. gada 17. decembris ) par Eiropas Savienības Solidaritātes fonda izmantošanu

text:
               17.3.2015

               LV

               Eiropas Savienības Oficiālais Vēstnesis

               L 72/6

         EIROPAS PARLAMENTA UN PADOMES LĒMUMS (ES) 2015/436
   (2014. gada 17. decembris)
   par Eiropas Savienības Solidaritātes fonda izmantošanu
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (1), un jo īpaši tās 4. panta 3. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (2) un jo īpaši tā 11. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Savienība ir izveidojusi Eiropas Savienības Solidaritātes fondu (turpmāk “Fonds”), lai apliecinātu solidaritāti katastrofu skarto reģionu iedzīvotājiem.

               (2)

               Saskaņā ar Padomes Regulas (ES, Euratom) Nr. 1311/2013 (3) 10. pantu Fondu var izmantot, nepārsniedzot maksimālo summu – EUR 500 miljonus gadā (2011. gada cenās).

               (3)

               Regulā (EK) Nr. 2012/2002 ir noteikta Fonda izmantošanas kārtība.

               (4)

               Itālija ir iesniegusi pieteikumu par Fonda izmantošanu sakarā ar plūdiem.

               (5)

               Grieķija ir iesniegusi pieteikumu par Fonda izmantošanu sakarā ar zemestrīci.

               (6)

               Slovēnija ir iesniegusi pieteikumu par Fonda izmantošanu sakarā ar sniega vētru.

               (7)

               Horvātija ir iesniegusi pieteikumu par Fonda izmantošanu sakarā ar sniega vētru, kas izraisīja plūdus,

         IR PIEŅĒMUŠI ŠO LĒMUMU.
   1. pants
   Eiropas Savienības 2014. finanšu gada vispārējā budžetā Eiropas Savienības Solidaritātes fondu izmanto, lai piešķirtu EUR 46 998 528 saistību apropriācijās.
   Eiropas Savienības 2015. finanšu gada vispārējā budžetā izmanto Eiropas Savienības Solidaritātes fondu, lai piešķirtu EUR 46 998 528 maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2014. gada 17. decembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         B. DELLA VEDOVA

      (1)  OV L 311, 14.11.2002., 3. lpp.

      (2)  OV C 373, 20.12.2013., 1. lpp.

      (3)  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).


title: 2014/949/ES, Euratom: Eiropas Parlamenta Lēmums ( 2014. gada 16. decembris ) par Eiropas ombuda ievēlēšanu

text:
               24.12.2014

               LV

               Eiropas Savienības Oficiālais Vēstnesis

               L 369/70

         EIROPAS PARLAMENTA LĒMUMS
   (2014. gada 16. decembris)
   par Eiropas ombuda ievēlēšanu

      (2014/949/ES, Euratom)

   EIROPAS PARLAMENTS,
   ņemot vērā Līgumu par Eiropas Savienības darbību un jo īpaši tā 24. panta trešo daļu un 228. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta 1994. gada 9. marta Lēmumu 94/262/EOTK, EK, Euratom par statūtiem un vispārējiem nosacījumiem, kas reglamentē ombuda pienākumu izpildi (1),
   ņemot vērā Reglamenta 219. pantu,
   ņemot vērā uzaicinājumu iesniegt pieteikumus (2),
   ņemot vērā 2014. gada 16. decembra balsojumu,
   IR NOLĒMIS.
   Ievēlēt Emily O'REILLY, lai tā pildītu Eiropas ombuda pienākumus līdz pašreizējā Parlamenta sasaukuma beigām.

      Strasbūrā, 2014. gada 16. decembrī

            Eiropas Parlamenta vārdā –

            priekšsēdētājs

         M. SCHULZ

      (1)  OV L 113, 4.5.1994., 15. lpp.

      (2)  OV C 293, 2.9.2014., 13. lpp.


title: Padomes Lēmums (1989. gada 20. februāris) par Sadarbības nolīguma slēgšanu starp Eiropas Ekonomikas kopienu, no vienas puses, un starp valstīm, kas ir Persijas līča Arābu valstu sadarbības padomes hartas dalībvalstis (Apvienotie Arābu Emirāti, Bahreinas Valsts, Saūda Arābijas Karaliste, Omānas Sultanāts, Kataras Valsts un Kuveitas Valsts), no otras puses

text:
Svarīgs juridisks paziņojums

|

31989D0147

Oficiālais Vēstnesis L 054 , 25/02/1989 Lpp. 0001 - 0002 Speciālizdevums somu valodā: Nodaļa 11 Sējums 14 Lpp. 0210  Speciālizdevums zviedru valodā: Nodaļa 11 Sējums 14 Lpp. 0210

		Padomes lēmums(1989. gada 20. februāris)par Sadarbības nolīguma slēgšanu starp Eiropas Ekonomikas kopienu, no vienas puses, un starp valstīm, kas ir Persijas līča Arābu valstu sadarbības padomes hartas dalībvalstis (Apvienotie Arābu Emirāti, Bahreinas Valsts, Saūda Arābijas Karaliste, Omānas Sultanāts, Kataras Valsts un Kuveitas Valsts), no otras puses(89/147/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 113. un 235. pantu,ņemot vērā Komisijas ieteikumu,ņemot vērā Eiropas Parlamenta atzinumu [1],tā kā Kopienas mērķu sasniegšanai ārējo ekonomisko sakaru jomā ir nepieciešams, lai Eiropas Ekonomikas kopiena noslēgtu Sadarbības nolīgumu starp Eiropas Ekonomikas kopienu un valstīm, kas ir Persijas līča Arābu valstu sadarbības padomes hartas dalībvalstis (Apvienotie Arābu Emirāti, Bahreinas Valsts, Saūda Arābijas Karaliste, Omānas Sultanāts, Kataras Valsts un Kuveitas valsts); tā kā šķiet, ka atsevišķi nolīgumā paredzētie ekonomiskās sadarbības pasākumi pārsniedz pilnvaras, kas paredzētas Līgumā, jo īpaši pilnvaras, kas norādītas kopējās tirdzniecības politikas jomā,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Sadarbības nolīgums starp Eiropas Ekonomikas Kopienu, no vienas puses, un valstīm, kas ir Persijas līča Arābu valstu sadarbības padomes hartas dalībvalstis (Apvienotie Arābu Emirāti, Bahreinas Valsts, Saūda Arābijas Karaliste, Omānas Sultanāts, Kataras Valsts un Kuveitas valsts), no otras puses, kā arī tam pievienotās deklarācijas un vēstuļu apmaiņa.Pirmajā daļā minētie dokumenti ir pievienoti šim lēmumam.2. pantsPadomes priekšsēdētājs sniedz Nolīguma 26. pantā paredzēto paziņojumu [2].3. pantsApvienotajā komitejā, kas izveidota saskaņā ar Nolīguma 12. pantu, Kopienu pārstāv Komisija, kurai palīdz dalībvalstu pārstāvji.4. pantsŠis lēmums stājas spēkā nākamajā dienā pēc publicēšanas Eiropas Kopienu Oficiālajā Vēstnesī.Briselē, 1989. gada 20. februārīPadomes vārdā —priekšsēdētājsF. Fernandez Ordoñez[1] OV C 12, 16.1.1989.[2] Šā nolīguma spēkā stāšanās dienu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: 2004/906/EK: Komisijas Lēmums (2004. gada 23. decembris) par Vecāko darba inspektoru komitejas locekļu iecelšanu uz amata pilnvaru laiku

text:
               28.12.2004

               LV

               Eiropas Savienības Oficiālais Vēstnesis

               L 381/78

      KOMISIJAS LĒMUMS

   (2004. gada 23. decembris)
   par Vecāko darba inspektoru komitejas locekļu iecelšanu uz amata pilnvaru laiku
   (2004/906/EK)
   EIROPAS KOPIENU KOMISIJA,
   ņemot vērā Komisijas 1995. gada 12. jūlija Lēmumu 95/319/EK, ar ko izveido Vecāko darba inspektoru komiteju (1), un jo īpaši tā 5. pantu,
   ņemot vērā Komisijas 2004. gada 27. aprīļa Lēmumu C/2004/1542 (2)

   ņemot vērā desmit jauno dalībvalstu iesniegto kandidātu sarakstu,
   tā kā:

               (1)

               Lēmuma 5. panta 1. punktā ir paredzēts, ka komitejā ir pa diviem pārstāvjiem no katras dalībvalsts.

               (2)

               Lēmuma 5. panta 2. punktā ir paredzēts, ka komitejas locekļus izvirza Komisija pēc dalībvalstu priekšlikuma.

               (3)

               Lēmuma 5. panta 3. punktā ir paredzēts, ka komitejas locekļu amata pilnvaru laiks ir trīs gadi un viņus var iecelt amatā atkārtoti. Tomēr, tā kā komitejas locekļu amata pilnvaru laiks beidzas 2006. gada 31. decembrī, ir lietderīgi iecelt locekļus no desmit jaunajām dalībvalstīm uz amata pilnvaru laiku, kas beidzas minētajā dienā.

               (4)

               Pēc desmit jaunu dalībvalstu pievienošanās Eiropas Savienībai 2004. gada 1. maijā un balstoties uz priekšlikumiem, ko tās iesniegušas saskaņā ar minēto Lēmuma 95/319/EK 5. pantu, Komisijai ir jāieceļ komitejas locekļi, kas pārstāvēs desmit jaunās dalībvalstis laikposmā no 2004. gada 1. maija līdz 2006. gada 31. decembrim,

         IR PIEŅĒMUSI ŠO LĒMUMU.
   Vienīgais pants
   Šā lēmuma pielikumā minētās personas tiek ieceltas Vecāko darba inspektoru komitejas (SLIC) locekļa amatā uz laikposmu, kas sākas 2004. gada 1. maijā un beidzas 2006. gada 31. decembrī.

      Briselē, 2004. gada 23. decembrī

            Komisijas vārdā —

            Komisijas loceklis

         Vladimír ŠPIDLA

      (1)  OV L 188, 9.8.1995., 11. lpp.

      (2)  Vēl nav publicēts.

      PIELIKUMS
      Vecāko darba inspektoru komitejas locekļu iecelšana
      Vecāko darba inspektoru komiteja ir izveidota ar Lēmumu 95/319/EK.
      Komisija nolemj iecelt šādus locekļus uz laikposmu, kas sākas 2004. gada 1. maijā un beidzas 2006. gada 31. decembrī.

                  Čehija

                     Jaromir Elbel kungs

                     Daniela Kubičová kundze

                  Igaunija

                     Priit Siitan kungs

                     Katrin Lepisk kundze

                  Kipra

                     Leandros Nicolaides kungs

                     Anastasios Yiannaki kungs

                  Latvija

                     Jānis Bērziņa kungs

                     Tatjana Zabarovskas kundze

                  Lietuva

                     Mindaugas Pluktas kungs

                     Dalia Legiené kundze

                  Ungārija

                     András Békés kungs

                     Kornélia Molnár kundze

                  Malta

                     Mark Gauci kungs

                     Silvio Farrugia kungs

                  Polija

                     Anna Hintz kundze

                     Katarzyna Kitajewska kundze

                  Slovēnija

                     Borut Brezovar kungs

                     Boriz Ruzic kungs

                  Slovākija

                     Gabriel Hrabovsky kungs

                     Ludmila Mikleticova kundze